The Cyprus Institute of Neurology and Genetics - TELETHON 2021, Συμβολική πορεία αγάπης\nTELETHON 2021, Συμβολική πορεία αγάπης\nΜε σύνθημα «Περπατώ για τη Μυϊκή Δυστροφία», διοργανώνεται στις 10 Απριλίου στη Λευκωσία συμβολική πορεία αγάπης με στόχο τη συγκέντρωση εισφορών για τη στήριξη των μυοπαθών συνανθρώπων μας.\nΤην πορεία θα πραγματοποιήσει ο εθελοντής πεζοπόρος Αλέξης Σοφοκλέους το Σάββατο 10 Απριλίου και όσοι επιθυμούν μπορούν να περπατήσουν μαζί του στη διαδρομή.\nΗ πορεία θα ξεκινήσει από τα κεντρικά γραφεία της ΑΗΚ, στις 10π.μ. Στις 10:15π.μ. θα περάσει από τα γραφεία της ΟΠΑΠ Κύπρου η οποία θα βραβεύσει τον εθελοντή πεζοπόρο. Η πορεία θα καταλήξει στο Ινστιτούτο Νευρολογίας & Γενετικής Κύπρου στις 12:30μ.μ.\nΓια όσους επιθυμούν να λάβουν μέρος στην πορεία, προτείνουμε την ευχάριστη διαδρομή από το Δημαρχείο Στροβόλου μέχρι το κέντρο της Λευκωσίας μέσω του γραμμικού πάρκου. Αναχώρηση από το Δημαρχείο Στροβόλου στις 11π.μ.\nΗ τιμή συμμετοχής είναι προς 5 ευρώ και όλα τα έσοδα θα διατεθούν στο TELETHON. Το κοινό μπορεί να εξασφαλίσει το κουπόνι συμμετοχής ηλεκτρονικά από τη σελίδα της SoldOut Tickets www.soldoutticketbox.com. Για οποιεσδήποτε άλλες πληροφορίες σχετικά με την εκδήλωση, επικοινωνήστε με το 99 135 145.\nΑναχώρηση από τα κεντρικά γραφεία της ΑΗΚ, γραφεία ΟΠΑΠ Κύπρου, Λεωφόρος Αθαλάσσης, Ανδρέα Αβαρααμίδη (Αρεταίειον Νοσοκομείο), Περικλέους, Δημαρχείο Στροβόλου, Γραμμικό Πάρκο, Κινύρα (παλιό νοσοκομείο Λευκωσίας), Λουκή Ακρίτα, Ταγματάρχου Πουλίου, Κυριάκου Μάτση, ΙΝΓΚ.\nΧορηγός της Eκδήλωσης είναι η Αρχή Ηλεκτρισμού Κύπρου\nThe Chase για το TELETHON\nΑυτό είναι το «Dream Team», όπως το αποκαλούμε, του Ινστιτούτου Νευρολογίας & Γενετικής Κύπρου που έλαβε μέρος στο Τηλεπαιχνίδι “The Chase” της τηλεόρασης του Αlpha, με στόχο να στηρίξει το TELETHON. Οι συνάδελφοι Αντώνης Βερβέρης, Ευτυχία Γαγλία, Χρίστος Καραΐσκος και Γιώργος Χριστόπουλος ένωσαν τις δυνάμεις τους με αποτέλεσμα να πετύχουν το στόχο τους.\nΟ αγώνας ήταν δύσκολος και συναρπαστικός αφού η ομάδα μας έπρεπε να ανταγωνιστεί τον Chaser Αντρέα Πιτσιλλίδη. Τελικά όμως τα κατάφεραν και συγκέντρωσαν το ποσό των €3,300, το οποίο θα διατεθεί εξολοκλήρου για το TELETHON. Θα θέλαμε να ευχαριστήσουμε τον ALPHA Κύπρου για τη φιλοξενία αλλά και τη παραγωγή του προγράμματος για τη συνεργασία.\nΘα θέλαμε να εκφράσουμε τις θερμές ευχαριστίες μας σε ακόμα μια συνάδελφο που κάθε χρόνο στηρίζει το TELETHON. Παρά το φόρτο εργασίας η Μαρία Λαγού, χάρισε την δημιουργία της στον φιλανθρωπικό μας θεσμό. Το Μαρτάκι του TELETHON έγινε και φέτος ανάρπαστο. Διατέθηκαν συνολικά 300 Μαρτάκια μέσα σε λίγες μόνο μέρες, που απέφεραν το ποσό των €1,200, τα οποία προσφέρθηκαν στο TELETHON.


Αυλαία σήμερα στη φάση των ομίλων του Euro 2016 - NOTOSPORT\nΑς δούμε αναλυτικά τα δεδομένα των τεσσάρων παιχνιδιών:\nΟλα ανοιχτά στον 6ο όμιλο\nΟ Κριστιάνο Ρονάλντο δεν είναι απόλυτα έτοιμος για τις απαιτήσεις μίας διοργάνωσης, όπως το EURO, καθώς η επιβάρυνση που έχει δεχθεί κατά την διάρκεια της χρονιάς και οι τραυματισμοί που είχε το τελευταίο δεκάμηνο, έχουν αφήσει τα «σημάδια» τους στην αγωνιστική του παρουσία στα γήπεδα της Γαλλίας. Ωστόσο, δεν παύει να διαθέτει την ποιότητα να πάρει την εθνική Πορτογαλίας στην πλάτη του και να δικαιώσει όσο περισσότερο μπορεί, τον Φερνάντο Σάντος που θέλει να γυρίσει στο σπίτι του στις ...11 Ιουλίου, δηλαδή την επομένη από τον τελικό!\nΚι΄όμως, η Πορτογαλία που μαζί με το Βέλγιο, μπήκαν στην διοργάνωση ως τα πιό δυνατά αουτσάϊντερ, κινδυνεύει να αποκλεισθεί από τους «16», από τον ΣΤ` όμιλο. Και αυτό θα συμβεί εάν δεν νικήσει σήμερα (19:00) στην Λιόν την Ουγγαρία, που εκπλήσσει με την παρουσία της, ούσα επί της ουσίας στην επόμενη φάση της διοργάνωσης με -τουλάχιστον- τέσσερις βαθμούς. Το παράδοξο σε ότι αφορά στην Πορτογαλία, είναι το γεγονός πως οι Ιβηρες διαθέτουν την πιο παραγωγική «μηχανή ευκαιριών» στην διοργάνωση, με 50 προσπάθειες για γκολ, εκ των οποίων από 17 εντός κι εκτός εστίας και 16 αποκρούσεις ή απομακρύνσεις από τους αντίπαλους αμυντικούς.\nΠρόκειται ασφαλώς για ένα στατιστικό εντυπωσιακό, αλλά στο ποδόσφαιρο δεν παίζουν μπάλα οι αριθμοί. Με αποτέλεσμα οι Πορτογάλοι να θέλουν πάση θυσία την νίκη, απέναντι στους Ούγγρους που έχουν την «πολυτέλεια» να παίξουν για δύο αποτελέσματα και υπό προϋποθέσεις να μην τους απασχολεί ούτε η ήττα. «Κάναμε τα πάντα σωστά, αλλά η μπάλα δεν μπήκε μέσα. Τι να πούμε;» δήλωσε ο Νάνι μετά την «λευκή ισοπαλία» με την Αυστρία, αποδίδοντας επακριβώς την εικόνα της αναμέτρησης.\nΤην ίδια ώρα (19:00) στο Παρίσι, θα γίνει ο έτερος αγώνας του ομίλου, με αντιπάλους την Ισλανδία και την Αυστρία, που υπό προϋποθέσεις διεκδικούν την πρόκριση στους «16» της διοργάνωσης. Οι «ψαράδες» παίρνουν με νίκη το «εισιτήριο» για την επόμενη φάση, δίνοντας μεγαλύτερες διαστάσεις στην έκπληξη που έκαναν με την παρουσία τους στα γήπεδα της Γαλλίας. Αναμένεται να βασισθούν για άλλη μία φορά στο πάθος και την δύναμη που τους διακρίνει, αλλά κυρίως στον Χανες Χάλντορσον που έχει πραγματοποιήσει τις περισσότερες (14) αποκρούσεις από κάθε άλλον τερματοφύλακα στο EURO. Παρά το γεγονός ότι κρατά την μπάλα στην κατοχή της, λιγότερο (33,5%) από κάθε άλλη ομάδα στην διοργάνωσης, η Ισλανδία έχει καταφέρει να διεκδικεί με αξιώσεις την πρόκριση και να κάνει υπερήφανους τόσο τους 30.000 που την έχουν ακολουθήσει στην Γαλλία, όσο και τους ...υπόλοιπους 300.000 κατοίκους της χώρας, που πέρασε στην Ιστορία της διοργάνωσης, ως η φιναλίστ με τον μικρότερο πληθυσμό.\n«Εάν κάποιος, πριν το τουρνουα, μας έδινε την θέση που έχουμε τώρα, θα την παίρναμε με μεγάλη ευχαρίστηση», δήλωσε εμφανώς ικανοποιημένος ο ομοσπονδιακός τεχνικός, Χεϊμίρ Χάλγκριμσον και πρόσθεσε: «Εχουμε δημιουργήσει αρκετές φάσεις στην αντεπίθεση. Ισως αυτός να είναι ο ιδανικός τρόπος ν΄αντιμετωπίσουμε και την Αυστρία». Οσον αφορά στους Αυστριακούς, που διαψεύδουν τις προσδοκίες και όσα έδειξαν στα προκριματικά της διοργάνωσης, οι Αλάμπα και Αρναούτοβιτς έχουν μείνει σε μέτρια επίπεδα απόδοσης, με αποτέλεσμα να κινδυνεύουν με αποκλεισμό από την συνέχεια της διοργάνωσης. Σε κάθε περίπτωση, θα διεκδικήσουν την νίκη, που ενδεχομένως να τους δώσει το «εισιτήριο» για την επόμενη φάση.\nΜόνη άνετη η Ιταλία στον 5ο όμιλο\nΜε τους Βέλγους να χρειάζονται έναν βαθμό για να προκριθούν στους «16» του EURO 2016 και τους Σουηδούς να ψάχνουν το ...πρώτο σουτ προς την αντίπαλη εστία, θα διεξαχθεί σήμερα (22:00) στην Νις, η αναμέτρηση των δύο ομάδων, για την 3η και τελευταία αγωνιστική στον Ε` όμιλο της διοργάνωσης.\nΣτις μέχρι τώρα εμφανίσεις της, η Σουηδία απογοητεύει καθώς παρά την παρουσία των Ιμπραϊμοβιτς και Μπεργκ στην «γραμμή κρούσης», δεν έχει ούτε ένα (!) σουτ προς την αντίπαλη εστία. Μάλιστα το μοναδικό γκολ των «Βίκινγκς» στην Γαλλία, αυτό στην ισοπαλία 1-1 με την Ιρλανδία, προήλθε από το αυτογκόλ του Κλαρκ. Αν λοιπόν στην «αφλογιστία» των Σουηδών, προσθέσουμε την παρουσία του Τιμπό Κουρτουά κάτω από τα δοκάρια και την αμυντική λειτουργία των Βέλγων, τότε γίνεται κατανοητή η δυσκολία της αποστολής που καλούνται να φέρουν εις πέρας οι παίκτες του Ερικ Χάμρεν. Που για για να ελπίζουν σε συνέχεια, χρειάζονται μόνο νίκη. Από την πλευρά τους, μετά το σοκ της πρεμιέρας και την ήττα με 2-0 από την Ιταλία, οι Βέλγοι συνήλθαν και συνέτριψαν την Ιρλανδία με 3-0. Ο Μαρκ Βίλμοτς παρέταξε την ομάδα με τους Καράσκο και Αζάρ στις πτέρυγες, τον Ντε Μπρούϊν στον άξονα και σε ρόλο επιτελικού και τον Λουκάκου στην κορυφή της επίθεσης. Σχήμα εξαιρετικά ορθολογικό, που απέδωσε άμεσα αποτελέσματα, τόσο στην επιθετική, όσο και στην αμυντική λειτουργία της ομάδας. Οι Βέλγοι που δείχνουν πιό ώριμοι από ποτέ και αποφασισμένοι να προχωρήσουν στην διοργάνωση, θα επιδιώξουν να εξασφαλίσουν την πρόκριση και δευτερευόντως να παράξουν ποδόσφαιρο.\nΙΡΛΑΝΔΙΑ - ΙΤΑΛΙΑ\nΤην ίδια ώρα (22:00), στην Λίλ, θα αναμετρηθούν οι Ιρλανδοί με τους Ιταλούς. Το βαθμολογικό ενδιαφέρον είναι μονόπλευρο, καθώς η «σκουάντρα ατζούρα» με δύο νίκες (2-0 το Βέλγιο και 1-0 την Σουηδία) έχει προκριθεί στην επόμενη φάση. Η Ιρλανδία χρειάζεται πάση θυσία την νίκη για να ελπίζει σε πρόκριση. «Εχουμε έναν εξαιρετικά σημαντικό αγώνα μπροστά μας. Πρέπει να βάλουμε στην άκρη την απογοήτευση μας, να νικήσουμε και να διατηρήσουμε τις ελπίδες μας για πρόκριση», δήλωσε χαρακτηριστικά ο Ιρλανδός ομοσπονδιακός, Μάρτιν Ο΄Νιλ, που θα αποφασίσει την τελευταία στιγμή για την συμμετοχή του Τζόναθαν Γουόλτερς που ταλαιπωρείται από τραυματισμό στον Αχίλλειο τένοντα. «Εάν μπορέσει να παίξει για μία ώρα, θα είναι φανταστικό» είπε σχετικά ο «θρύλος» του ιρλανδικού ποδοσφαίρου, Ρόϊ Κιν, που είναι βοηθός του Ο΄Νιλ. Αξίζει να σημειωθεί, ότι οι Βρετανοί, καλούνται να σπάσουν μία αρνητική παράδοση 28 ετών, καθώς έχουν να νικήσουν σε τελική φάση EURO από τις 12 Ιουνίου 1988, όταν επικράτησαν με 1-0 της Αγγλίας.\nΟσον αφορά στους Ιταλούς, ο Αντόνιο Κόντε αναμένεται να ξεκουράσει αρκετούς παίκτες, αλλά και να δώσει χρόνο συμμετοχής σε άλλους, ενόψει της συνέχειας, ενώ από την πλευρά του, ο Ιταλός μέσος, Μάρκο Παρόλο, δήλωσε ότι μοναδικός στόχος είναι η νίκη: «Το να τελειώσεις στον όμιλο με εννέα βαθμούς, σου προσδίδει επιπλέον αυτοπεποίθηση, δύναμη και χαρακτήρα».\nΠερισσότερα σε αυτή την κατηγορία: « Αναδιάρθρωση για ψηφοθηρικούς λόγους Κοινής αποδοχής ο Σταύρος Παπαδόπουλος στις εκλογές της "Μαύρης Θύελλας" »


Enter the Octagon!\nΑρχική σελίδαUFCEnter the Octagon!\nUnknown Δεκεμβρίου 06, 2016\nTo Ringside House περνάει σε νέα εποχή και καλοσορίζει τα ΜΜΑ! Στο άρθρο που ακολουθεί, θα προσπαθήσουμε να βάλουμε και εσάς, τους αναγνώστες μας, σε κλίμα ΜΜΑ, παρουσιάζοντας ενδιαφέροντα στοιχεία και κανόνες. Ετοιμαστείτε λοιπόν και "ακολουθήστε" μας στον κόσμο του οκτάγωνου...\nΜΜΑ ή αν προτιμάτε, Μικτές Πολεμικές Τέχνες στα ελληνικά, είναι το είδος της μάχης μεταξύ δύο μαχητών, που επιτρέπει τη χρήση λαβών, λακτισμάτων, γροθιών και απλής πάλης, άνευ ορίου. Οι κανόνες είναι ενιαίοι για όλα τα MMA promotions.\nStrawweight Μέχρι 52 κιλά\nFlyweight 52-56 κιλά\nBantamweight 56-61 κιλά\nWomen's Bantamweight 56-61 κιλά\nFeatherweight 61- 66κιλά\nLightweight 66-70 κιλά\nWelterweight 70-77 κιλά\nMiddleweight 77-84 κιλά\nLight Heavyweight 84-93 κιλά\nHeavyweight 93-120 κιλά\nSuper Heavyweight πάνω από 120 κιλά\nΣε αγώνες που δεν υπάρχει ζώνη υπό διεκδίκηση, υπάρχει "παραχώρηση" μέχρι τουλάχιστον μισό κιλό, είτε πάνω είτε κάτω. Στους αγώνες που διεκδικούνται οι ζώνες, τηρούνται οι κανονισμοί. Υπάρχει όμως το ενδεχόμενο επέμβασης της επιτροπής, ώστε να δώσει το "ΟΚ" για έναν αγώνα που μπορεί να ξεφεύγει το όριο στα κιλά\nΠροστατευτικά και παρελκώμενα\nΌλοι οι μαχητές, ανεξαρτήτου κατηγορίας, καλούνται να φορούν επιδέσμους ή γάζες στα χέρια, υπό την επίβλεψη ενός τουλάχιστον μέλους της επιτροπής και ενός μέλους από το αντίπαλο τιμ. Ακόμα, υποχρεωτική είναι η χρήση στόμιου, καθώς εάν δεν χρησιμοποιηθεί, δεν ξεκινάει ο αγώνας. Τα γάντια δεν επιτρέπεται να φορεθούν μέχρι η επιτροπή να δώσει την άδειά της. Τέλος, ο ρουχισμός των μαχητών χρειάζεται έγκριση από την επιτροπή, ενώ απαγορεύονται υλικά που παραγεμίζουν τους μαχητές.\nΟι απλοί αγώνες διαρκούν 3 γύρους των 5 λεπτών, με διάλειμμα ενός λεπτού. Οι αγώνες που διεκδικούνται τίτλοι διαρκούν 5 γύρους των 5 λεπτών, με διάλειμμα ενός λεπτού. Ο διαιτητής είναι ο καθ' ύλην αρμόδιος για τυχόν διακοπή, ενώ έχει το δικαίωμα να δέχεται τη γνώμη της επιτροπής. Εάν δεν υπάρξει νοκ άουτ ή υποταγή, ο αγώνας κρίνεται από την επιτροπή, η οποία έχει την υποχρέωση να βαθμολογεί τους δύο μαχητές καθ' όλη τη διάρκεια του αγώνα. Όσον αφορά τις ποινές, ο διαιτητής έχει τον έλεγχο. Για παράδειγμα, εάν ο διαιτητής δεν υποδείξει κάτι, ακόμη και η επιτροπή να έχει αντιληφθεί κάτι, η ποινή δε θα ισχύσει. Σε τυχόν τραυματισμούς, αναλόγως την περίπτωση, ο διαιτητής καλείται είται να δώσει συνέχεια, είτε να σταματήσει τον αγώνα, είτε να δώσει τεχνικό νοκ άουτ υπέρ του επιτηθέμενου, είτε να αποβάλει τον επιτηθέμενο και να δώσει τη νίκη στον τραυματία.\nΥποταγή, είτε με φυσικό, είτε με λεκτικό τρόπο\nΝοκ άουτ, είτε με απόφαση διαιτητή(ΤΚΟ), είτε με αποτέλεσμα τραυματισμού, είτε με την πρόκληση αναισθησίας του μαχητή(ΚΟ)\nΜε σκορ, είτε μέσω ομόφωνης απόφασης και των 3 κριτών, είτε με split(2 κριτές υπέρ του ενός μαχητής και 1 υπέρ του ηττημένου), είτε με πλειοηφική απόφαση(οι 2 κριτές ψηφίζουν υπέρ του ενός και ο τρίτος κριτής ανακηρύσσει ισοπαλία)\nΜε ισοπαλία (ισχύουν οι ίδιες περιπτώσεις για το αποτέλεσμα με σκορ)\nΜε τεχνική ισοπαλία\nΜε τεχνική απόφαση\nΚάπου εδώ τελειώνει αυτό το εισαγωγικό άρθρο και η "γνωριμία" με τον κόσμο του ΜΜΑ...\nRaw 14/06/2021: Ο σκωτσέζος κάνει Pin τον πρωταθλητή!


«Σιδερένιος Πάμπλο» - ΠΑΟΚ\nΌταν ξεκινάς την καριέρα σου σε έναν πάγκο όπως αυτός του ΠΑΟΚ, εκτός των άλλων, χρειάζεσαι και λίγη τύχη. Λοιπόν Πάμπλο: «Σκατά, σκατά, σκατά». Σιδερένιος.\nΟ Πάμπλο Γκαρσία ξεκίνησε με νίκη. Όχι κατά τύχη, ούτε τυχαία, αλλά σίγουρα έχοντας την τύχη να του βγει του Νίκι Νινούα αυτή η εκπληκτική εκτέλεση φάουλ στα χασομέρια. Στο καπάκι και το πέναλτι για να κάνει «σεφτέ» ο Τσόλακ και… πάμε παρακάτω.\nΞέρετε κάτι; Σε αντίθεση με τον πρόλογο, ειλικρινά δεν πιστεύω στην τύχη. Ούτε στα γούρια, ούτε στο μάτι, ούτε στα θαύματα. «Γούρι» είναι ο θετικός ο άνθρωπος, ο χρήσιμος. «Μάτι» έχει αυτός που σε αναγκάζει με την συμπεριφορά του να χάσεις την ψυχραιμία σου, την λογική σου. «Θαύματα» κάνουν αυτοί που πιστεύουν στο ακατόρθωτο, στο αδύνατο και το κάνουν να συμβαίνει. Πιστεύω πως ένας τέτοιος άνθρωπος είναι και ο Πάμπλο Γκαρσία.\nΟ Γκαρσία μάς επέλεξε, δεν τον επιλέξαμε. Ήρθε, δούλεψε κι όταν ήρθε η ώρα να φύγει, επέλεξε να μείνει. Καθόρισε την τύχη του ο ίδιος με την επιλογή του. Έβαλε στόχους με τον ΠΑΟΚ και τους πέτυχε σχεδόν όλους. Ο πιο πρόσφατος ήταν το να κάτσει στον πάγκο της πρώτης ομάδας. Για να σχεδιάσει τους επόμενους στόχους του. Πάντα μαζί με τον ΠΑΟΚ.\nΟ Γκαρσία ως προπονητής δεν είναι ακόμα «ο καλύτερος δυνατός». Ούτε ο «απόλυτα έτοιμος». Ούτε «ο ιδανικότερος». Ποιος θα ήταν; Κανένας δεν ήρθε στον ΠΑΟΚ ή σε οποιαδήποτε άλλη ομάδα ως «ο ιδανικότερος». Ούτε υπάρχει προπονητής που σε όλη την πορεία του με μια ομάδα είχε δρόμο «στρωμένο με ροδοπέταλα». Ειδικά στην αρχή. Ρωτήστε τον Κλοπ, τον Μουρίνιο ή σε πιο «δικά μας» μέτρα, ρωτήστε τον Λουτσέσκου, τον Μπάγεβιτς, τον Αρι Χάαν.\nΘέλει πίστωση χρόνου αυτός ο προπονητής. Θέλει να τον αντιμετωπίσουμε ως «μη αναλώσιμο». Αν θέλετε τη γνώμη μου, σε πρώτη φάση αυτό που μπορεί ο Πάμπλο Γκαρσία να προσφέρει στον ΠΑΟΚ είναι να προσθέσει την μαχητικότητα και την ένταση που κάποιες φορές έλλειπε από το δημιούργημα του Αμπέλ Φερέιρα. Γιατί το φετινό υλικό του ΠΑΟΚ είναι δημιούργημα του Φερέιρα. Ποιοτική ομάδα, με πολλές δυνατότητες και με κάποιες αδυναμίες που διορθώνονται με συνδυασμό προσθηκών παικτών και νοοτροπίας.\nΚαλή αρχή στον Πάμπλο. Θεωρώ πως όλο το κλαμπ είναι μαζί του με κάθε τρόπο. Σε μια δύσκολη χρονική συγκυρία, αναλαμβάνει πρώτος των πρώτων. Έχει κίνητρο, έχει τρέλα, έχει αγάπη κι αυτό από μόνο του είναι το καλύτερο «γούρι».\nΞέρω πως οι αλήθειες είναι δύσκολες αλλά θέλω να γράψω μιαν αλήθεια έτσι όπως την νιώθω. Δική μου αλήθεια. Προσωπική: Ο ΠΑΟΚ αυτή τη στιγμή δεν είναι η καλύτερη ομάδα στην Ελλάδα. Είναι η δεύτερη καλύτερη. Από πέρσι ακόμα. Το πού μπορεί να φτάσει σε Ελλάδα και Ευρώπη, το ξέρουν οι ίδιοι οι ποδοσφαιριστές του κι όσοι είναι στο αγωνιστικό τμήμα. Μπορεί να γίνει πρώτος. Μπορεί να βελτιωθεί κι άλλο. Το σίγουρο είναι πως η ομάδα μας δεν είναι μόνο για φέτος, ούτε καν μόνο για τα επόμενα χρόνια. Είναι για πάντα. Και είμαι πολύ σίγουρος ότι θα συνεχίσει να είναι ψηλά στα επόμενα πολλά χρόνια γιατί βλέπω και διάθεση για επενδύσεις από τους ιδιοκτήτες να υπάρχει αλλά και εκπληκτική ώθηση από τον κόσμο του.\nΥ.γ.: Στην Ευρώπη ο Κορονοϊός «θερίζει». Η Ελλάδα δεν αποτελεί εξαίρεση. Η Θεσσαλονίκη είναι αυτή τη στιγμή η χειρότερη πόλη σε μολύνσεις, σε ποσοστό θετικότητα των τεστ, είναι η χειρότερη πόλη σε διαθέσιμες ΜΕΘ, σε υποδομές, σε οργάνωση και κρατική φροντίδα. Φυλαχθείτε και προστατέψτε και τους ανθρώπους δίπλα σας.\nΣτην αρχή κάποιοι έλεγαν «ο ιός δεν υπάρχει» κι χαρακτήριζαν ηθοποιούς όσους έκλαιγαν έξω από νοσοκομεία και νεκροταφεία. Μετά αναρωτιόντουσαν αν «έχει κάνεις γνωστό με Κορονοϊό». Τώρα που τα τμήματα των σχολείων των παιδιών μας κλείνουν «λόγω κρουσμάτων», οι γνωστοί γίναν πολλοί και οι νεκροί αρκετοί, ας μην δημιουργήσουμε «τους επόμενους θανάτους».\nΟ Κορονοϊός κολλάει παντού. Και στις πορείες, και στις εκκλησίες. Κολλάει και στις πλατείες και στα μπαρ. Και στα λεωφορεία και στα καζίνο. Μη σας παρασέρνει κανένας «ειδικός» των κοινωνικών δικτύων. Το πράγμα έφτασε στο απροχώρητο. Κι επειδή στις δυτικού τύπου κοινωνίες, αυτοί που την πληρώνουν πάντα είναι οι ανίσχυροι, ας προστατέψουμε τους ηλικιωμένους, αυτούς που δεν έχουν πρόσβαση στην περίθαλψη, αυτούς που δεν έχουν την πρόσβαση στην ενημέρωση για να προφυλαχτούν.\nΕπέμβαση στην Ιταλία για τον Μιχάι


Aβραμόπουλος: «Σύμβολο της ΕΕ η νέα Ευρωπαϊκή Συνοριοφυλακή» | OnAlert\n06/10/2016 - 13:29\nΟ επίτροπος Μετανάστευσης, Δημήτρης Αβραμόπουλος, τόνισε ότι σήμερα είναι μια ιστορική μέρα για την Ευρωπαϊκή Ένωση και χαρακτήρισε τη νέα Ευρωπαϊκή Συνοριοφυλακή και Ακτοφυλακή σύμβολο για την ΕΕ.\nΗ παρουσίαση της νέας Ευρωπαϊκής Συνοριοφυλακής και Ακτοφυλακής γίνεται αυτή την ώρα στο μεθοριακό σταθμό Καπετάν Αντρέεβο στα σύνορα Βουλγαρίας- Τουρκίας.\nΕπιπλέον την ανάγκη να παραμείνει η Τουρκία στρατηγικός συνεργάτης της Ευρώπης υπογράμμισε ο πρωθυπουργός της Βουλγαρίας, Μπόικο Μπορίσοφ κατά την παρουσίαση της Ευρωπαϊκής Συνοριοφυλακής και Ακτοφυλακής.\nΑπο την πλευρά του, ένα μεγάλο βήμα μπροστά χαρακτήρισε τη μετεξέλιξη της Frontex σε Ευρωπαϊκή Συνοριοφυλακή και Ακτοφυλακή ο εκτελεστικός διευθυντής του νέου Οργανισμού, Φαμπρίς Λετζερί. «Ο νέος ευρωπαϊκός οργανισμός θα κάνει όχι μόνο ποσοτική, αλλά και ποιοτική διαχείριση των εξωτερικών συνόρων της ΕΕ», εξήγησε ο κ.Λετζερί.


2016 - Σελίδα 6 από 31 - ΈγερσιςΈγερσις\nΔΗΛΩΣΕΙΣ ΤΟΥ ΜΗΤΡΟΠΟΛΙΤΗ ΚΟΝΙΤΣΗΣ\n«Με περισσότερη θλίψη και λιγότερη οργή, είδα στον Τύπο τις αλυτρωτικές δηλώσεις του Πρωθυπουργού της Αλβανίας κ. Έντι Ράμα. Ο κ. Ράμα είναι φανερό, ότι προσπαθεί να μιμηθεί τον νεοσουλτάνο της Τουρκίας\nΜαστογραφία: Κάθε πότε πρέπει να γίνεται – Τι ισχύει για τις νέες γυναίκες\nΗ μαστογραφία γίνεται με τον μαστογράφο. Οι γυναίκες χωρίς\nΣκοπός της επίσκεψης του Κυριάκου Μητσοτάκη στον ΠτΔ, μετά την απόφαση του ΣτΕ περί αντισυνταγματικότητας του Νόμου Παππά για την παροχή τηλεοπτικών αδειών πανελλήνιας εμβέλειας, ήταν να του ζητήσει να προασπίσει τους θεσμούς στο πλαίσιο των αρμοδιοτήτων του ως του ανώτατου άρχοντα του δημοκρατικού πολιτεύματός μας. Και ταυτόχρονα να\nΣε στρατιωτική αδυναμία και ομηρία ο Ερντογάν\nTips μακιγιάζ για γυναίκες άνω των 50\nΌσο το λιγότερο τόσο το καλύτερο.\nΜετά τα 50 το πρόσωπο φαίνεται πιο αδύνατο και οι γωνίες πιο έντονες, το δέρμα δεν βοηθάει ιδιαίτερα αφού έχει χάσει την σφριγηλότητα του. Οι τεχνικές που ακολουθούσατε σε νεότερη ηλικία δεν ισχύουν πια, μιας και τα χαρακτηριστικά του προσώπου δεν είναι ίδια. Οι δυο βασικοί κανόνες που θα σας βοηθήσουν να κάνετε μόνες σας ένα όμορφο μακιγιάζ είναι η χρήση ουδέτερων χρωμάτων και να δουλεύετε πολύ καλά τις σκιές ματιών, τα μολύβια και τα ρουζ.\nΠροετοιμάστε το δέρμα σας με ένα primer.Το primer\nΞανά στο Χυτήριο\nΟ Κάπτεν Χουκ έχει ανοίξει γραφείο ντετέκτιβ , στο Λονδίνο και αναλαμβάνει διάφορες βρομοδουλειές. Κάποια στιγμή δέχεται μια επίσκεψη όπου ο άγνωστος συνομιλητής του λέει ότι οι Έλληνες έχουν χτίσει ένα καινούργιο Μουσείο , το Μουσείο της Ακρόπολης και θέλουν να πάρουν τα Ελγίνεια από το Βρετανικό Μουσείο και να τα πάνε εκεί. Του αναθέτει λοιπόν να σαμποτάρει το Μουσείο και να κάνει ότι μπορεί για να το δυσφημίσει στον κόσμο. Ο Κάπτεν Χουκ αποδεικνύεται χειρότερος από τον πελάτη του και αποφασίζει να βάλει βόμβα στο μουσείο , καταστρέφοντας μια και καλή, τόσο τα αγάλματα όσο και «… αυτούς τους απαίσιους τύπους, τους Έλληνες!» Ο Πήτερ Παν και η Τίνκερμπελ έχουν άλλη γνώμη, τον ακολουθούν, φτάνουν στο Μουσείο της Ακρόπολης και ενώ ψάχνουν τον Κάπτεν Χουκ περνώντας από τις διάφορες αίθουσες μαθαίνουμε και για τα διάφορα εκθέματα, τις Καρυάτιδες, την Ακρόπολη. Κάποια στιγμή\nΠρομήθεια πετρελαίου θέρμανσης έως τα τέλη του 2016 για να λάβετε ολόκληρη την επιδότηση\nΤι θα προβλέπει η νέα υπουργική απόφαση – Όσοι αγοράσουν μετά την 1η Ιανουαρίου 2017, θα λάβουν ποσό ανάλογα με τα χρήματα που θα έχουν περισσέψει.\nΣύμφωνα με αποκλειστικές πληροφορίες του\n12 ερωτήσεις-απαντήσεις για την επέμβαση by pass\nΒάσει επίσημων στοιχείων, σε ασθενείς με καλό μυοκάρδιο τα ποσοστά θνησιμότητας είναι χαμηλότερα του 2%\nΕίναι χειρουργική επέμβαση ανοιχτής καρδιάς. Η αορτοστεφανιαία παράκαμψη ή by pass είναι μια χειρουργική επέμβαση μέσω της οποίας παρακάμπτονται οι στενώσεις των στεφανιαίων αρτηριών που προκαλούν τη στεφανιαία νόσο. Η παράκαμψη γίνεται με φλεβικά ή αρτηριακά μοσχεύματα.\nΣυνήθως το ένα άκρο του μοσχεύματος συρράπτεται στην αορτή και το άλλο στη στεφανιαία αρτηρία μετά το σημείο της στένωσης, με αποτέλεσμα να τροφοδοτείται η στεφανιαία κυκλοφορία με αρκετό αίμα από


ΔΗΜΟΣΙΑ ΒΙΒΛΙΟΘΗΚΗ ΤΡΙΠΟΛΗΣ » Blog Archive » Ο καλλιτέχνης που ζωγράφισε ένα μπλε άλογο\nΣτα πλαίσια της συνεργασίας της Δημόσιας Κ. Βιβλιοθήκης με την Αστική – μη Κερδοσκοπική Εταιρεία Future Library και συμμετέχοντας στην καλοκαιρινή εκστρατεία 2013 ανάγνωσης και δημιουργικότητας μαζί με άλλες 103 βιβλιοθήκες με τίτλο « Στις βιβλιοθήκες ο κόσμος είναι πολύχρωμος» – Αυτό το καλοκαίρι γινόμαστε όλοι παιδιά, υλοποιήσαμε στις 25/6/2013 στο παιδικό τμήμα της Βιβλιοθήκης την 6η δράση μας με τίτλο «Ο καλλιτέχνης που ζωγράφισε ένα μπλε άλογο» . Συμμετείχαν 27 παιδιά ηλικίας 7 έως 10 ετών.\n«Ο καλλιτέχνης που ζωγράφισε ένα μπλε άλογο» . Συμμετείχαν 27 παιδιά ηλικίας 7 έως 10 ετών.\nΑρχικά διαβάσαμε την ιστορία «Ο καλλιτέχνης που ζωγράφισε ένα μπλε άλογο» του Έρικ Καρλ στο οποίο περιγράφεται η δημιουργικότητα και η φαντασία που μπορεί να έχει ένας καλλιτέχνης και παράλληλα δείχναμε εικόνες απο το παραμύθι στην οθόνη.\nΣτη συνέχεια αρχίσαμε μια συζήτηση σχετικά με τη δυνατότητα που μας δίνει η τέχνη να εκφράζουμε με το δικό μας τρόπο την εικόνα της πραγματικότητας και σχετικά με την ελευθερία έκφρασης που δεν είναι πάντα αυτονόητη. Τα παιδιά μίλησαν για τα χρώματα των ζώων που έβλεπαν και έκαναν σύγκριση με τα χρώματα που ήξεραν ότι έχουν στην πραγματικότητα και αναφέρθηκαν σε δικές τους εμπειρίες ζωγραφικής ελευθερίας!\nΈπειτα τα παιδιά χωρίστηκαν σε μικρές ομάδες των έξι ατόμων και αφού έκατσαν στα τραπέζια της Βιβλιοθήκης τους δώσαμε φύλλα ζωγραφικής από γνωστά έργα τέχνης χωρίς να τους δείξουμε το πρωτότυπο (οι μπαλαρινες του Ντεγκά, η Μόνα Λίζα του Ντα Βίντσι κ.α.) και τους ζητήσαμε να τα χρωματίσουν με φαντασία.\nΣτη συνέχεια τους δόθηκε φωτοτυπία του αυθεντικού πίνακα έτσι ώστε να δουν ότι τα χρώματα ήταν διαφορετικά και αυτό ήταν που έκανε το δημιούργημά τους μοναδικό!\nΑργότερα ζωγράφισαν τα καρτελάκια συμμετοχής τους στο πρόγραμμα και δώσαμε σε κάθε παιδί από ένα ζωάκι διπλής όψης για να ζωγραφίσει, να το κόψει και να το κολλήσει σε ξυλάκι και να έχει το δικό του φανταστικό ζώο. Τα παιδιά συνεργάστηκαν, αντάλλαξαν ζωάκια, βοήθησε το ένα το άλλο και διασκέδασαν με τις πρωτότυπες δημιουργίες τους.\nΕίχε έρθει η ώρα του παιχνιδιού! Είχαμε κρύψει στους χώρους της Βιβλιοθήκης τα ζώα που είδαμε στην ιστορία και ανατέθηκε σε κάθε ομάδα να ψάξει και να βρει τα δικά της και να τα κολλήσει στο αντίστοιχο ζώο που είχαμε βάλει στους τοίχους της Βιβλιοθήκης. Τα παιδιά με χαρούμενες φωνές διασκορπίστηκαν στους διαδρόμους, ανάμεσα στα βιβλία και κατάφεραν να ολοκληρώσουν το παιχνίδι με επιτυχία.


Σινεμά: 40 χρόνια πέρασαν, αλλά η «Λάμψη» δεν λέει να σβήσει - Ειδήσεις - νέα - Το Βήμα Online\nΣινεμά: 40 χρόνια πέρασαν, αλλά η «Λάμψη» δεν λέει να σβήσει\nΗταν στο τρίτο δεκαήμερο του Μαΐου 1980, προ τεσσαρακονταετίας, όταν προβλήθηκε για πρώτη φορά στους κινηματογράφους των ΗΠΑ η ταινία του λαμπρού και καταξιωμένου ήδη σκηνοθέτη Στάνλι Κιούμπρικ, «Λάμψη», ταινία τρόμου –υπόδειγμα κινηματογραφικής γραφής-που άφησε εποχή, αν και δεν έγινε αρχικά ενθουσιωδώς δεκτή, από τους κριτικούς.\nΟ Κιούμπρικ είχε ήδη εντυπωσιάσει τα μέγιστα στις δεκαετίες ΄50 και ΄60 και κουβαλούσε τις περγαμηνές του με την εξαίρετη αντιπολεμική του ταινία «Σταυροί στο μέτωπο», “The paths of glory” (lead but to the grave) καθώς και με την αιχμηρή, όσο και ξεκαρδιστική σάτιρα «Dr Strangelove»,όπου ο Πίτερ Σέλερς υποδυόταν άψογα τρεις ρόλους: αυτόν του λογικού και πράου Προέδρου των ΗΠΑ, τον απολαυστικά παρανοϊκό Γερμανό επιστήμονα της καταστροφής με το τρελό γέλιο και έναν Βρετανό αξιωματικό. Και τέλος, τη συγκλονιστική 2001: Οδύσσεια του Διαστήματος, το 1969 που μας είχε καταγοητεύσει.\nΤο παρόν άρθρο σκοπεύει να συζητήσει την ταινία «Λάμψη» (δεν τελειώνουν οι συζητήσεις γι’ αυτή ποτέ) αλλά λόγω έλλειψης χώρου δεν θα αποτίσει τον οφειλόμενο φόρο τιμής σε έναν μεγάλο ηθοποιό, που μας έχει λείψει πολύ, τον πρωταγωνιστή της «λάμψης» Τζακ Νίκολσον, που ούτε καν προτάθηκε ως υποψήφιος για Οσκαρ,(ή καν πήγε στις χρυσές Σφαίρες) για αυτήν την ταινία, αν και είναι ο ηθοποιός με τις περισσότερες υποψηφιότητες για αυτή τη διάκριση (12 φορές συνολικά) και έχει κερδίσει 3 Οσκαρ.\nΗ Λάμψη ως ταινία τρόμου\nΗ Λάμψη είναι βασισμένη στο ομώνυμο βιβλίο του γνωστού συγγραφέα μυθιστορημάτων τρόμου Στίβεν Κίνγκ στον οποίο όμως δεν άρεσε η ταινία γιατί είχε υποστεί κάποιες αλλοιώσεις από τον Κιούμπρικ που δεν ενθουσίασαν καθόλου στον Κινγκ. Ακόμα, του προκαλούσε δυσανεξία που τον πρωταγωνιστικό ρόλο τον ανάθεσε στο Νίκολσον ενώ αυτός είχε κατά νου ένα μέσο Αμερικανό χωρίς τα φοβερά φρύδια και τα μάτια του Νίκολσον και χωρίς το τρελό του χαμόγελο.\nΟντως από τους προταθέντες για το ρόλο, oι Χάρισον Φορντ, Ρόμπιν Γουίλιαμς και Ρόμπερτ ντε Νίρο και οι τρεις απείχαν πολλά μίλια από το σατανικό χαμόγελο και τη φοβερή ματιά του («παλαβιάρη») Νίκολσον.\nΣαν να μην έφταναν όλα αυτά, οι κριτικοί του κινηματογράφου, έφθασαν στο σημείο να την προτείνουν για το βραβείο «χρυσό βατόμουρο» δηλαδή, τη χειρότερη ταινία του 1981.\nΕκτοτε όμως συνέβη αξιακή επανεκτίμηση της ταινίας, όπου οι κριτικοί του σινεμά έκαναν κυριολεκτικά στροφή 180 μοιρών, χαρακτηρίζοντας το έργο ούτε λίγο ούτε πολύ ως μία από τις καλύτερες ταινίες τρόμου(ίσως την καλύτερη) που γυρίστηκε ποτέ.\nΤο κεφάλαιο αυτό είναι εξ ανάγκης μεγάλο από φόβο του γράφοντος μήπως παραλείψει κάτι σπουδαίο, ή κάτι που η παράλειψή του δυσχεράνει την κατανόηση του έργου. Μάταιος ο κόπος, ίσως, γιατί η ταινία είναι τόσο βασανιστικά πολύπλοκη και δεν παύει να γεννά ακατάπαυστα ερωτήματα ταλαιπωρώντας τον θεατή και προκαλώντας του απόγνωση, ακόμα και οργή.\n1.Καθηγητής φιλολογίας, προσωρινά απεξαρτημένος αλκοολικός (έχει 5 μήνες πιεί), ο Τζακ Τόρανς (Νίκολσον) ζει με την οικογένειά του, τη Γουέντι και το μικρό γιο του Ντάνι όταν αποφασίζει να παρουσιαστεί σε συνέντευξη για δουλειά χειμερινού επιστάτη εκτός σεζόν σε ένα μεγάλο ξενοδοχείο («Η Θέα») στα Rocky Mountains, στο Κολοράντο που είναι χτισμένο πάνω σε νεκροταφείο Ερυθροδέρμων τους οποίους είχαν σφάξει οι Αμερικανοί (πολλοί μιλάνε για γενοκτονία) στην αναζήτησή τους «ζωτικού χώρου».\nΗ πρόθεσή του είναι να γράψει ένα βιβλίο και βρίσκει ιδανική την περίπτωση της δουλειάς του επιστάτη απομονωμένος, όπως θα είναι, να αφοσιωθεί στην συγγραφή του βιβλίου.\nΕντυπωσιάζει το αφεντικό του με την άνεσή του, την αυτοπεποίθησή του καθώς και με το γεγονός ότι δεν τρομάζει καθόλου από την ιστορία που του αποκαλύπτει. Οτι ο προκάτοχός Ντέλμπερτ Γκρέιντι προσβλήθηκε από την ψυχική νόσο «ο Πυρετός της Καμπίνας» αποτέλεσμα απομόνωσης και μοναξιάς που προκαλεί ευερεθιστότητα, έλλειψη αυτοσυγκέντρωσης, ανησυχία, άγχος και οργή με αποτέλεσμα να παραφρονήσει σκοτώνοντας τη γυναίκα του , τις δυο μικρές κόρες του και έπειτα αυτοκτονώντας ο ίδιος.\n2.Εγκαθίστανται λοιπόν στο ξενοδοχείο «η Θέα» (πατέρας- μητέρα και γιος) και φαίνονται εντυπωσιασμένοι από την πολυτέλειά του-ιδίως ο Τζακ. Αλλά υπάρχει πρόβλημα με το χαρισματικό παιδάκι, τον Ντάνι όπου ο «επινοημένος φύλακας άγγελός του», Tόνι, μια «ύπαρξη» που όπως λέει ο Ντάνι «ζει στο στόμα του» γιατί αυτή έχει ενδοιασμούς ως προς την εγκατάσταση χωρίς να λέει ακριβώς τους λόγους.\nΟ μικρός γίνεται φίλος με έναν Αφρο-αμερικανό τον Ντικ Χάλοραν, έναν συμπαθητικό τύπο, αρχιμάγειρα της «Θέας» που του αποκαλύπτει πως(ο Ντάνι)έχει το χάρισμα της «λάμψης» μια ικανότητα να διεισδύει στο μέλλον αλλά και το παρελθόν και να διαβάζει το μυαλό των ανθρώπων, προμαντεύοντας ή αποκαλύπτοντας πράγματα. Του ομολογεί μάλιστα ότι το έχει και αυτός ο ίδιος το χάρισμα της λάμψης και για να του το επιβεβαιώσει μάλιστα του προσφέρει παγωτό «τηλεπαθητικά».\nΤέλος, τον συμβουλεύει ότι εάν παραστεί ανάγκη θα πρέπει να επικοινωνήσει μαζί του (με τον Ντικ) τηλεπαθητικά για να τον βοηθήσει. Τον καθησυχάζει διαβεβαιώνοντας τον όμως ότι αν δει κάτι αλλόκοτο, αυτό θα είναι απλά «σαν εικόνα από ένα βιβλίο».\nΤου λέει ακόμα πως και το ξενοδοχείο έχει το χάρισμα της λάμψης, αλλά υπάρχουν πολλά σκοτεινά σημεία, ως προς την ιστορία του που χτίστηκε το 1909, πάν σε νεκροταφείο σφαγιασθέντων Ινδιάνων και τον συμβουλεύει να αποφεύγει το Δωμάτιο 237.\n3.Ο μικρός έχει οράματα: κύματα αίματος που βγαίνουν από το ασανσέρ και πλημμυρίζουν τα δωμάτια. Αλλά υπάρχει και η εμφάνιση δύο φαντασμάτων των μικρών δίδυμων θυγατέρων του Γκρέιντι όπου παρουσιάζονται και ως κατακρεουργημένες προκαλώντας τρόμο στο Ντάνι. Ακόμα, του μιλούν προτείνοντας του να παίξουν μαζί « forever and ever and ever».(πρόσκληση στο θάνατο;). Ειρωνικά την ίδια φράση θα χρησιμοποιήσει και ο πατέρας του, όταν εκφράζει την επιθυμία του να μείνει στη «Θέα» για πάντα\nΣτο μεταξύ ο πατέρας Τζακ Τόρανς ως συγγραφέας υποφέρει από δυστοκία. Το βιβλίο του δεν προχωράει. Τον κυριεύει μελαγχολία και απογοήτευση. Γίνεται απότομος και ευερέθιστος και ξεσπάει στη γυναίκα του Γουέντι διαολοστέλνοντάς τη με συνοπτικές διαδικασίες επειδή δεν τον αφήνει να συγκεντρωθεί στο γράψιμο.\nΕχει αρχίσει να τον κυριεύει και αυτόν ο πυρετός της καμπίνας. Όλα του φταίνε αλλά προπάντων η γυναίκα και το παιδί του.\n4.Ο Τζακ αρχίζει να απομακρύνεται από το παιδί του (και αντίστροφα). Νιώθει πως το χάνει και του το παίρνει η μάνα του. Του φωνάζει να πάει κοντά του και τον καθίζει στα γόνατά του. Το παιδί γεμάτο κακά προαισθήματα, χάρη στα μηνύματα που του στέλνει η λάμψη, τον ρωτάει αν σκοπεύει να κάνει κακό σε αυτό και τη μητέρα του. Το διαβεβαιώνει πως το αγαπάει όσο τίποτα στον κόσμο και δεν θα μπορούσε να του κάνει κανένα κακό. Το παιδί δεν φαίνεται να τον πολυπιστεύει.\n5.Η σύζυγος του Τζακ ακούει τη νύχτα κραυγές αγωνίας. Είναι ο άντρας της που ξυπνώντας της ομολογεί ότι είχε έναν εφιάλτη, όπου σκότωνε εκείνη και τον Ντάνι και μάλιστα τους κατατεμάχιζε. Η Γουέντι τον «καθησυχάζει « πως όλα θα πάνε καλά».\nΩστόσο διακρίνει μώλωπες στο λαιμό του παιδιού της και κατηγορεί τον Τζακ για σκληρότητα («Πώς μπόρεσες;») και τον βρίζει ενώ ο Τζακ δηλώνει άγνοια. Υπάρχει όμως το προηγούμενο δείγμα βαναυσότητας όταν ο Τζακ, σε κατάσταση μέθης, προκάλεσε απεξάρθρωση του χεριού του μικρού Ντάνι παλαιότερα.\nΜετά από λίγο όμως έρχεται η Γουέντι αναστατωμένη να ζητήσει βοήθεια από τον Τζακ αποκαλύπτοντάς του ότι μια «τρελή γυναίκα» προκάλεσε στο μικρό τους μώλωπες στην προσπάθειά της να τον πνίξει στο δωμάτιο 237. Ο Τζακ αποφασίζει να το επισκεφθεί\n6. Καθώς μπαίνει στο 237 διακρίνει στο βάθος μια μπανιέρα. Η κουρτίνα της τραβιέται και να σου μια ολόγυμνη ωραία ξανθιά κατευθύνεται προς το μέρος του ενώ στο πρόσωπό του σχηματίζεται ένα πονηρό χαμόγελο, όχι σαν αυτά της «Λάμψης» αλλά σαν εκείνα τα μουρντάρικα των «Μαγισσών του Ιστγουικ». Αγκαλιάζονται με ένα περιπαθές φιλί αλλά κοιτάζοντας στον καθρέφτη τα οπίσθιά της βλέπει μεγάλα σημάδια σάπιας σάρκας. Εντρομος αποσπάται από το φοβερό αγκάλιασμα και βλέπει μπροστά του μια αποκρουστική γριά ξεδοντιασμένη να γελάει σαν κακιά μάγισσα. Κατορθώνει να φύγει.\nΌταν θα γυρίσει στη Γουέντι θα της πει ψέματα ότι δεν είδε τίποτα στο δωμάτιο 237. Τώρα ο Τζακ ξαναρχίζει να πίνει με τη βοήθεια ενός μπάρμαν-φαντάσματος του Λόιντ στον οποίο ο Τζακ παραπονείται για τη γυναίκα του Γουέντι που την αποκαλεί «Bitch».\nΕδώ γίνεται άλλη μια ρατσιστική αναφορά, όταν ο Τζακ λέει “White man’s burden, Lloyd”, φράση παρμένη από ποίημα του Ρ.Κίπλινγκ. Το (βαρύ) φορτίο των λευκών ήταν ότι ανάλαβαν το «εκπολιτισμό» των αγρίων φυλών και έτσι δικαιώνεται ιστορικά ο ιμπεριαλισμός τους .\nΣτην μεγάλη αίθουσα Gold Room της «Θέας γίνεται επίσημος «χορός φαντασμάτων», όπου δεν γίνεται zoom in σε κανένα σε κανένα πρόσωπο από τη δεξίωση, ένας σερβιτόρος χύνει ποτό επάνω στον Τζακ. Τον καλεί στην τουαλέτα να του καθαρίσει τα ρούχα του όπου του συστήνεται ως Ντέμπερτ Γκρέιντι. «Μα δεν είσαι αυτός που σκότωσε γυναίκα και παιδιά και ύστερα αυτοκτόνησε; Τον ρωτάει πονηρά ο Τζακ. Ο Γκρέιντι αρνείται και του λέει ότι οι κόρες του είναι κάπου εκεί γύρω. Επιμένει ότι ο Τζακ ήταν, είναι και θα είναι ο επιστάτης, όχι αυτός. Του αποκαλύπτει ότι ο γιος Ντάνι δεν είναι καλός, διότι βρίσκεται υπό την επιρροή ενός «σκυλάραπα» μάγειρα (χρησιμοποιεί το υβριστικό nigger που μεταχειρίζονται οι ρατσιστές): To («Ιf you want a nigger for a neighbor, vote for labour») έκανε θραύση στη Βρετανία ως «πατριωτικό» σλόγκαν.\nΘα ξαναβρεθούν άλλη μια φορά, ο Τζακ κλειδωμένος από τη Γουέντυ όπου ο Γκρέιντι τον πληροφορεί ότι η Γουέντι κερδίζει έδαφος γιατί είναι έξυπνη και πολυμήχανη. Πρέπει το γρηγορότερο να την «διορθώσει», όπως έκανε και αυτός με τη γυναίκα του.. Η ιδέα του να σκοτώσει γιο και σύζυγο έχει πια ωριμάσει στο σαλεμένο μυαλό του Τζακ και ζητά πίστωση χρόνου ώστε να του δοθεί μια ευκαιρία να «διορθώσει» γυναίκα και παιδί, σύμφωνα με τη συμβουλή του Γκρέιντι\n7.Εν τω μεταξύ ο Ντάνι υποφέρει από τα φαντάσματα και τα οράματα (οι δύο κόρες και τα κύματα αίματος) . Προσφεύγει στον φύλακα –άγγελό Τόνι ομολογώντας του ότι φοβάται. Αυτός του υπενθυμίζει τι είχε πει ο Χάλοραν : «Όλα αυτά είναι σαν εικόνες από βιβλίο». Η μητέρα του όμως ανησυχεί και ζητάει από τον Τζακ να πάνε το παιδί σε γιατρό, κάτι που εξοργίζει τον Τζακ και έχει μια από τις εκρήξεις θυμού του που πανικοβάλλει τη Γουέντι. Η Γουέντι θα ανακαλύψει στο γραφείο του εκατοντάδες σελίδες που επαναλαμβάνουν την ίδια παροιμία: «Ολο δουλειά και καθόλου παιχνίδι κάνουν το Τζακ ένα βαρετό παιδί».\nΟ Κιούμπρικ βρίσκει τα μεταφραστικά ισοδύναμα σε πολλές γλώσσες. Στα ελληνικά είναι: «Η πολλή δουλειά τρώει τον αφέντη».\nΗ Γουέντι διαισθάνεται ότι ο Τζακ έχει παραφρονήσει και δεν μπορεί να κάνει τίποτα για να τον σώσει. Πρέπει όμως να σώσει το παιδί της, τον Ντάνι που κινδυνεύει άμεσα.\n8.Τώρα πλέον Τζακ και Γουέντι βρίσκονται σε εμπόλεμη κατάσταση και η γυναίκα επιλέγει ως αμυντικό όπλο ένα ρόπαλο μπέιζμπολ το οποίο κουνάει απειλητικά πάνω από το κεφάλι του Τζακ. Τελικά θα του καταφέρει μια στο κεφάλι και θα πέσει αναίσθητος κατρακυλώντας στις σκάλες. Θα τον σύρει σε μία αποθήκη όπου και τον κλειδώνει. Και πανικόβλητη, όπως είναι παίρνει ένα μεγάλο τραπεζομάχαιρο έξω από την αποθήκη για να αμυνθεί.\nΟσο ήταν κλειδωμένος στην αποθήκη ο Τζακ ακούει μια γνώριμη φωνή, αυτή του Γκρέιντι να τον επιπλήττει γιατί δεν τα πήγε καθόλου καλά και η Γουέντι έχει το πάνω χέρι γιατί είναι έξυπνη και ευρηματική. Ο Τζακ υπόσχεται να τους «διορθώσει».\nΗ Γουέντι από θέσεως ισχύος προειδοποιεί τον Τζακ ότι θα φύγει με τον Ντάνι και ότι θα ζητήσει τη βοήθεια γιατρού για τον Τζακ. Την ειρωνεύεται γιατί η χιονάμαξα με την οποία σχεδιάζει να φύγει «έχει χαλάσει» , όπως και ο ασύρματος.\n10.Τώρα πλέον ο Τζακ βαίνει προς την τελική λύση οπλισμένος με ένα τσεκούρι κυνηγάει Γουέντι και Ντάνι. Εχει πλησιάσει πολύ τη γυναίκα του, αλλά εκείνη με ένα χτύπημα στο χέρι με το τραπεζομάχαιρο τον εξουδετερώνει προσώρας.\nΕχει όμως και ένα άλλο θύμα. Τον Χάλοραν που, αδυνατώντας να επικοινωνήσει με Γουέντι και Ντάνι, έρχεται να τους βρει ο ίδιος γεμάτος ανησυχίες . Θα τον βρει ο Τζακ και θα τον εξοντώσει με το τσεκούρι. (Αδύνατο σημείο της ταινίας γιατί στο μυθιστόρημα ο Ντίκ σώζει τη Γουέντι και τον φίλο του Ντάνι).\nΑρχίζει πλέον το ανελέητο κυνηγητό Γουέντι και Ντάνι από τον Τζακ με το τσεκούρι. Η αγωνία στο χιονισμένο τοπίο κορυφώνεται. Η Γουέντι υποχωρεί από δωμάτιο σε δωμάτιο καθώς ο Τζακ με το τσεκούρι σπάει τις πόρτες.\nΘα καταφύγει στο μπάνιο όπου από ένα παράθυρο κατορθώνει να φυγαδεύσει το Ντάνι αλλά δε χωράει η ίδια να βγει και μένει για να υποφέρει από τα φαντάσματα (;). Πρώτα ένας εύθυμος ηλικιωμένος με ματωμένο το πρόσωπο και το κεφάλι που της φωνάζει ενθουσιασμένος: «Great party aint it?»\nΥστερα ο ντυμένος σκύλος(ή αρκούδα) που παρά τα αιχμηρά δόντια είναι έτοιμος να προσφέρει σεξουαλικές απολαύσεις σε έναν καλοστεκούμενο ηλικιωμένο κύριο.\nΑρχίζει το ανελέητο κυνήγι του μικρού Ντάνι από το μανιακό πατέρα του. Ο Ντάνι καταφεύγει στον θαμνώδη λαβύρινθο που τώρα έχει γίνει κατάλευκος από το χιόνι. Εχει τη φαεινή ιδέα να αλλάξει τις πατημασιές παραπλανώντας τον πατέρα του.\nΚυνηγώντας όλη τη νύχτα χωρίς αποτέλεσμα θα βρεθεί το πρωί πεθαμένος από υποθερμία. Η Γουέντι και ο Ντάνι έχουν σμίξει και είναι πανευτυχείς ο ένας στην αγκαλιά του άλλου. Τώρα μπορούν να φύγουν με τη χιονάμαξα που ανήκε στον μακαρίτη το Χάλοραν.\nΗ κάμερα όμως έχει την τελευταία λέξη και αυτή στρίβει τη βίδα ακόμα πιο πολύ. Ζουμάρει στον τοίχο της Χρυσής Αίθουσας σε μια αναμνηστική φωτογραφία από το 1921 σε μια εορταστική δεξίωση επί τη επετείω της 4ης Ιουλίου. Στο κέντρο της φωτογραφία ποζάρει χαμογελαστός και ευειδής ο … Τζακ Τόρανς.\n«Τι’ναι αυτό πάλι κ. Κιούμπρικ;» Ρωτάν οι φανατικοί του θαυμαστές « Α, είναι η μετενσάρκωση του Τόρανς!\nΟλες οι παραξενιές και οι τρέλες συγχωρούνται σε έναν Κιούμπρικ και το μεγαλείο του. Τι να πούμε για την ατμόσφαιρα τρόμου, την υποβλητική μουσική, τον άψογο διάλογο, το μοντάζ, την τέλεια ερμηνεία του Νίκολσον, τις ιστορικές αναφορές στο ρατσισμό, στη γενοκτονία Ερυθροδέρμων κλπ.,κλπ. Όταν τελειώνει η ταινία δε θέλεις να σηκωθείς από τη θέση σου. Γιατί κινηματογράφος σημαίνει μέθεξη, ψυχική επικοινωνία, ενσυναίσθηση . Oσο για το Νίκολσον, ας παραθέσουμε τον Ιγκμαρ Μπέρμαν: « Για μένα το ανθρώπινο πρόσωπο είναι το πιο σημαντικό θέμα»


18 προτάσεις της ΕΛΜΕ Βόρειας Ρηνανίας Βεστφαλίας | esos.gr\nΑναστολή λειτουργίας σχολείων κρούσματος σε έγκυο γυναίκα\n18 προτάσεις της ΕΛΜΕ Βόρειας Ρηνανίας Βεστφαλίας\nΥπόμνημα με 18 προτάσεις κατέθεσε η ΕΛΜΕ Βόρειας Ρηνανίας Βεστφαλίας στην υπουργό παιδείας Νίκη Κεραμέως .\nΜια ολοκληρωμένη πρόταση με σχέδιο και επιχειρήματα. Όποιος έχει ζήσει και έχει διδάξει στο έξωτερικό μπορεί να καταλάβει ότι έτσι πρέπει να γίνονται οι αποσπάσεις. Βασισμένες στις αρχές της ισότητας, του σεβασμού και της αξιοπρέπειας εκατέρωθεν και για τον ελληνισμό του εξωτερικού αλλά και για τους εκπαιδευτικούς. Η εκπαίδευση είναι μια διαδικασία συνεχούς διάδρασης σε όλους τους τομείς!\nΠρος την σωστή κατεύθυνση οι προτάσεις.\nΠροσεκτική ανάγνωση αυτών, καταδεικνύει παθογένειες του παρελθόντος, τις οποίες καλείται η νέα κυβέρνηση να "θεραπεύσει" νομοθετικά. Και αυτό πρέπει να γίνει άμεσα. Χρονικά περιθώρια δεν υπάρχουν άλλα.\n10 Απρ 2020 16:45\nΕχω την εντύπωση ότι η ΕΛΜΕ δεν έχει καταλάβει τι γίνεται στην Ελλάδα.\n10 Απρ 2020 22:51\nΝΑ ΓΙΝΕΙ ΔΙΩΡΘΩΣΗ ΣΕ ΠΟΛΛΑ ΛΑΘΗ !\nΗ ΠΡΩΗΝ ΚΥΒΕΡΝΗΣΗ ΕΙΧΕ ΤΗΝ ΞΑΦΝΙΚΗ ΙΔΕΑ, ΝΑ ΔΩΣΕΙ ΕΠΙΜΙΣΘΙΑ ΓΙΑ 4ο ΕΤΟΣ ΠΕΡΥΣΙ, ΜΟΝΟ ΣΕ ΟΣΟΥΣ ΔΙΑΝΥΑΝΕ ΤΗΝ 3η ΧΡΟΝΙΑ, ΣΕ ΚΑΝΕΝΑΝ ΑΛΛΟΝ !\nΔΕΝ ΕΙΝΑΙ ΟΛΟΙ ΕΚΠΑΙΔΕΥΤΙΚΟΙ ΤΟΥ ΙΔΙΟΥ ΚΡΑΤΟΥΣ , ΤΟΥ ΙΔΙΟΥ ΥΠΟΥΡΓΕΙΟΥ ;;;\nΗ ΠΑΡΑΤΑΣΗ ΜΕ ΕΠΙΜΙΣΘΙΟ ΣΕ ΟΛΟΥΣ Η ΣΕ ΚΑΝΕΝΑΝ !!!\nΕΠΙΣΗΣ ….ΝΑ ΥΠΑΡΧΕΙ ΠΙΝΑΚΑΣ ΜΕ ΤΑ ΑΤΟΜΑ ΠΟΥ ΕΙΝΕΙ ΜΟΝΙΜΟΙ ΚΑΤΟΙΚΟΙ ΕΞΩΤΕΡΙΚΟΥ ΚΑΙ ΘΕΛΟΥΝΕ ΝΑ ΜΕΝΟΥΝΕ ΣΤΟ ΣΠΙΤΙ ΤΟΥΣ ΚΑΙ ΤΗΝ ΟΙΚΟΓΕΝΕΙΑ ΤΟΥΣ !!!\nΟΠΩΣ ΚΑΘΕ ΕΚΠΑΙΔΕΥΤΙΚΟΣ ΣΤΗΝ ΕΛΛΑΔΑ, ΥΠΗΡΕΤΕΙ ΤΗΝ ΟΡΓΑΝΙΚΗ ΤΟΥ ΘΕΣΗ ΓΙΑ ΧΡΟΝΙΑ, ΣΥΝΗΘΩΣ ΜΑΚΡΥΑ ΑΠΟ ΤΟΝ ΤΟΠΟ ΤΟΥ ΚΑΙ ΤΟ ΣΠΙΤΙ ΤΟΥ, ΑΛΛΑ ΜΕ ΥΠΟΜΟΝΗ ΣΕ ΚΑΠΙΑ ΧΡΟΝΙΑ ΜΑΖΕΥΕΙ ΜΟΡΙΑ ΚΑΙ ΠΑΕΙ ΣΤΟΝ ΤΟΠΟ ΤΟΥ ΚΑΙ ΚΟΝΤΑ ΣΤΟ ΣΠΙΤΙ ΤΟΥ, ΕΤΣΙ ΝΑ ΔΙΝΕΤΑΙ ΤΟ ΔΙΚΑΙΩΜΑ ΣΤΟΥΣ ΕΛΛΗΝΕΣ ΜΟΝΙΜΟΥΣ ΚΑΤΟΙΚΟΥΣ ΕΞΩΤΕΡΙΚΟΥ, ΝΑ ΜΠΟΡΟΥΝ ΝΑ ΜΕΙΝΟΥΝ ΜΕΤΑ ΤΑ 5 ΕΤΗ ΑΠΟΣΠΑΣΗΣ ΤΟΥΣ ΣΤΟ ΕΞΩΤΕΡΙΚΟ, ΣΤΟ ΣΠΙΤΙ ΤΟΥΣ, ΣΤΗΝ ΟΙΚΟΓΕΝΕΙΑ ΤΟΥΣ, ΧΩΡΙΣ ΝΑ ΕΧΟΥΝΕ ΑΓΩΝΙΑ ΚΑΘΕ ΧΡΟΝΟ ΑΝ ΘΑ ΠΑΡΟΥΝΕ ΠΑΡΑΤΑΣΗ ΓΙΑ ΑΛΛΟ ΕΝΑΝ ΧΡΟΝΟ ΣΤΟ ΕΞΩΤΕΡΙΚΟ,ΓΙΑ ΝΑ ΜΗΝ ΑΝΑΓΚΑΣΤΟΥΝΕ ΝΑ ΦΥΓΟΥΝΕ ΠΑΛΙ ΜΑΚΡΥΑ ΑΠΟ ΤΙΣ ΟΙΚΟΓΕΝΕΙΕΣ ΤΟΥΣ !!!\nΝΑ ΥΠΑΡΧΕΙΑ ΔΙΑΦΑΝΕΙΑ ΚΑΙ ΝΑ ΟΝΟΜΑΖΟΝΤΑΙ ΜΟΝΙΜΟΙ ΚΑΤΟΙΚΟΙ ΕΞΩΤΕΡΙΚΟΙ, ΜΟΝΟΝ ΟΣΟΙ ΕΧΟΥΝΕ ΓΕΝΝΗΘΕΙ ΣΤΟ ΕΞΩΤΕΡΙΚΟ ΚΑΙ ΖΗΣΑΝΕ ΕΚΕΙ ΟΙ ΙΔΙΟΙ ΜΑΖΙ ΜΕ ΤΟΥΣ ΓΟΝΕΙΣ ΤΟΥΣ ΤΟΥΛΑΧΙΣΤΩΝ ΕΩΣ ΤΗΝ ΗΛΙΚΙΑ ΤΩΝ 18 ΕΤΩΝ !\nΝΑ ΠΡΟΣΚΟΜΙΣΟΥΝ ΒΕΒΑΙΩΣΗ ΑΠΟ ΤΟ ΠΡΟΞΕΝΕΙΟ Η ΤΟ ΔΗΜΑΡΧΕΙΟ ΠΟΥ ΝΑ ΒΕΒΑΙΩΝΕΙ ΠΩΣ ΕΧΟΥΝΕ ΓΕΝΝΗΘΕΙ ΕΚΕΙ , ΚΑΙ ΑΠΟ ΤΟ ΕΙΝWOHNERMELDEAMT ΒΕΒΑΙΩΣΗ ΟΤΙ ΜΕΓΑΛΩΣΑΝΕ ΣΤΟ ΕΞΩΤΕΡΙΚΟ !!!\nΟΙ ΕΛΛΗΝΕΣ ΚΑΤΟΙΚΟΙ ΕΞΩΤΕΡΙΚΟΥ ΕΧΟΘΝ ΠΑΕΙ ΟΙ ΙΔΙΟΙ ΩΣ ΜΑΘΗΤΕΣ ΣΕ ΑΥΤΑ ΤΑ ΣΧΟΛΕΙΑ, ΓΝΩΡΙΖΟΥΝΕ ΑΠΟ ΠΡΩΤΟ ΧΕΡΙ ΤΙΣ ΑΝΑΓΚΕΣ, ΤΙΣ ΙΔΙΑΙΤΕΡΟΤΗΤΕΣ ΚΑΙ ΤΑ ΠΡΟΒΛΗΜΑΤΑ ΠΟΥ ΕΧΟΥΝΕ ΤΑ ΣΧΟΛΕΙΑ ΑΥΤΑ !\nΓΝΩΡΙΖΟΥΝΕ ΚΑΙ ΚΑΤΕΧΟΥΝΕ ΤΕΛΕΙΑ ΤΗΝ ΓΛΩΣΣΑ !\nΜΕΝΟΥΝΕ ΜΕ ΠΑΡΑΤΑΣΗ ΧΩΡΙΣ ΕΠΙΜΙΣΘΙΟ, ΑΡΑ ΔΕΝ ΚΟΣΤΙΖΟΥΝ ΤΙΠΟΤΑ ΕΠΙΠΛΕΟΝ ΣΤΟ ΕΛΛΗΝΙΚΟ ΚΡΑΤΟΣ !\nΤΟ ΥΠΟΥΡΓΕΙΟ ΠΑΙΔΕΙΑΣ ΘΑ ΞΕΡΕΙ ΟΤΙ ΕΧΕΙ ΚΑΠΟΙΟΥΣ ΕΚΠΑΙΔΕΥΤΙΚΟΥΣ ΣΤΑΘΕΡΟΥΣ ΓΙΑ ΝΑ ΞΕΚΙΝΑΕΙ ΠΑΝΤΑ Η ΝΕΑ ΧΡΟΝΙΑ, ΔΙΧΩΣ ΑΝΑΚΛΗΣΕΙΣ, ΔΙΧΩΣ ΝΑ ΧΡΕΙΑΞΕΤΑΙ ΠΟΛΛΕΣ ΦΟΡΕΣ, ΜΕΣΑ ΣΤΗΝ ΣΧΟΛΙΚΗ ΧΡΟΝΙΑ, ΝΑ ΓΙΝΟΝΤΑΙ ΚΑΙ 2 ΚΑΙ 3 ΠΡΟΣΚΛΗΣΕΙΣ ΕΝΔΙΑΦΕΡΟΝΤΟΣ ΕΚΠΑΙΔΕΥΤΙΚΩΝ ΓΙΑ ΑΠΟΣΠΑΣΗ ΣΤΟ ΕΞΩΤΕΡΙΚΟ, ΟΠΩΣ ΕΓΙΝΕ ΦΕΤΟΣ....ΝΑ ΕΙΝΑΙ ΚΑΛΥΤΕΡΑ ΕΤΣΙ ΛΟΙΠΟΝ ΣΤΕΛΕΧΩΜΕΝΑ ΤΑ ΣΧΟΛΕΙΑ ΑΠΟ ΤΗΝ ΑΡΧΗ ΤΗΣ ΣΧΟΛΙΚΗΣ ΧΡΟΝΙΑΣ, ΝΑ ΞΕΚΙΝΑΕΙ ΤΟ ΜΑΘΗΜΑ ΧΩΡΙΣ ΚΑΥΗΔΤΕΡΗΣΕΙΣ, ΝΑ ΜΗΝ ΧΑΝΟΥΝΕ ΟΙ ΜΑΘΗΤΕΣ ΜΑΘΗΜΑ ΚΑΙ ΥΛΗ ΕΠΕΙΔΗ ΔΕΝ ΥΠΑΡΧΟΥΝΕ ΚΑΘΗΓΗΤΕΣ !\n10 Απρ 2020 23:14\nΑς βλεπουμε τα πραγματα λιγο σφαιρικα και οχι οπως ατομικα μας συμφερει. Η ομογενεια χρειαζεται και τους δασκαλους της Ελλαδας που μεταφερουν στα παιδια μας τη κουλτουρα της σύγχρονης ελληνικης κοινωνιας. Μετα απο 20 ετη σε ξενη χωρα αφομοιώνεσαι οι ριζες σου με τη πατρίδα γινονται πιο αδυναμες. Τι ελληνικη κουλτουρα, πολιτισμο μεταδιδεις; Η ομογενεια ασφαλως και χρειαζεται ΚΑΙ "νεο αιμα".\n10 Απρ 2020 23:16\nΕξαιρετικές και μελετημένες προτάσεις που καταδεικνύουν γνώση της κατάστασης που επικρατεί στην ελληνόγλωσση εκπαίδευση.\nΣυγχαρητήρια στο Δ.Σ. του Συλλόγου για το εμπεριστατωμένο υπόμνημα προς το Υπουργείο. Ας ελπίσουμε να υλοποιήθουν έστω τα περισσοτερα από αυτά.\n10 Απρ 2020 23:23\nΟ κορονοιος μονοπώλησε τις συζητησεις μας και σκιασε ολα τα αλλα προβληματα. Ομως την καινουργια σχολικη χρονια θα εχουμε να αντιμετωπισουμε ένα τεραστιο προβλημα στα σχολεια της ομογενειας.\nΑλλες φυσιολογικες χρονιες και τα προβληματα ήταν τεραστια ποσο μαλλον η επομενη χρονια!\nΠοιος εκπαιδευτικος θα αφησει τους οικείους του ανθρωπους σε εποχες κορονοιου για να υπηρετησει σε ενα αγνωστο περιβαλλον; Ποιος θα τολμησει; Κανενας αντε ελαχιστοι! Οι εκπαιδευτικοι μονιμοι κατοικοι εξωτερικου ειναι λιγοι για να καλυψουν τις αναγκες. Το προβλημα ΥΠΑΡΧΕΙ και θα μας απασχολησει εντονα.\n10 Απρ 2020 23:34\nΕπεξεργασμενες προτασεις, ξεκαθαρες βασισμενες στην αξιοκρατια στην ισονομια αλλα και στην αξιοπρεπεια εκπαιδευτικων και ομογενειας.\n11 Απρ 2020 09:18\nΑυτό που περιγράφεται στο τελευταίο σχόλιο αφορά, προφανώς, Γερμανούς πολίτες με ελληνική καταγωγή, οι οποίοι ζητούν από το ελληνικό κράτος να χρηματοδοτεί τη διαμονή τους -καθώς και την επιλογή παραμονής τους- στη Γερμανία, για όσο ζουν.\n11 Απρ 2020 10:29\nΑυτό που δεν θέλει να καταλάβει με τίποτα το υπουργείο (όποιος και αν ήταν στην κυβέρνηση όλα αυτά τα χρόνια ) αλλά και πολλοί συνάδελφοι, είναι ότι η ελληνόγλωσση εκπαίδευση του εξωτερικού δεν μπορεί να διαμορφώνεται και να λογίζεται με τα ίδια ακριβώς κριτήρια σε όλες τις ηπείρους γιατί ακριβώς υπάρχουν πολύ ιδιαίτερες συνθήκες από Ηπειρο σε Ήπειρο αλλά και από χώρα σε χώρα.\nΓια το υπουργείο παράδειγμα, το Ν. Ημισφαιριο με τις ιδιαιτερότητές του είναι σαν να μην υπάρχει. Ολα είναι καθορισμένα με βάση τον Βορρά. Εξετάσεις Ελληνομάθειας στο Βορρά τον Μάιο νορμαλ με το τέλος της σχολικής χρονιάς, τον Μάιο και στο Νότιο που η σχολική χρονια αρχίζει τον Μαρτιο και τελειώνει τον Δεκέμβρη που ουσιαστικά θα πρεπε να τις βάλουν Νοέμβρη!!! Η απόσπαση στο Βορρά λήγει τον Ιούνη και ο αποσπασμένος έχει ολο το ελληνικό καλοκαίρι να τα μαζέψει και να γυρίσει. Στο Νοτιο όμως, το σχολικό έτος λήγει τον Δεκέμβριο και σου λέει το υπουργείο σε 10 μέρες να χεις γυρίσει από Αυστραλία με οικογένεια και συμπράγκαλα και να παρουσιαστείς στο σχολείο σου, γιατί στην Ελλάδα είναι μέση της χρονιάς!!!!!\nΔεκάδες οι περιπτώσεις επίσης συναδέρφων που τους υποχρέωναν ενώ είχαν κάνει αίτηση για παράταση να βγάλουν εισιτήρια και γυρίσουν πίσω σε 10- 15 μέρες από την λήξη του σχολικού έτους για να παρουσιαστούν. Γυρνούσαν από την Αργεντινή π.χ, στο καπάκι έκαναν ανάκληση οι εκπαιδευτικοί που θα πήγαιναν από τους πίνακες(Γιατι από το υπουργείο δεν βάζαν μια ημερομηνία πριν τον δεκεμβρη για τις ανακλήσεις) και τους έπαιρναν μετά τηλέφωνο να τους πουν ότι εγκρίθηκε η παράταση τους και αν θέλαν να παραμείνουν(ουσιαστικά να επιστρέψουν) αφου τους ειχαν φέρει ήδη άρον άρον στην Ελλάδα.\nΕναλλακτικός πίνακας επιλογής για σχολεία και ΤΕΓ της Λατ. Αμερικής και κάποιων χωρών της Αφρικής και της Ασίας, ακούγεται σαν κακόγουστο αστείο. Να πας δηλαδή με Αγγλικά στην Χιλή ή το Περού κτλ για να διδάξεις ισπανόφωνα παιδάκια και ενήλικες τρίτης, τέταρτης μεχρι και πέμπτης γενιάς που δεν μιλάνε σχεδόν καθόλου Ελληνικά για να μην μιλήσουμε για αγγλικά που τους είναι παντελώς άγνωστα. Κι όμως καλούσανε και καλούνε πίσω τον περαν της πενταετίας που ξέρει τα ισπανικά και την εκπαιδευτική πραγματικότητα με τις ιδιαιτερότητές της και εχει βάλει βάσεις, για να στείλουν από τον εναλλακτικό πίνακα, ο οποίος βέβαια όταν έπαιρνε τηλέφωνο και του λέγανε τι παίζει χτυπούσε ανάκληση ή αν έκανε τον κόπο να πάει έφευγε στον δεύτερο μήνα μην μπορώντας να συνεννοηθεί. Ελληνόγλωσση λοιπόν εκπαίδευση δεν είναι μόνο η Γερμανία και η Ευρώπη και αυτό πρέπει να το καταλάβουν εκει στο υπουργείο,δεν είναι δυνατόν να αντιμετωπίζεις με τον ίδιο τρόπο ένα αμιγώς ελληνόφωνο σχολείο της Γερμανίας με παιδιά μεταναστών πρώτης γενιάς που μιλάνε την γλώσσα στο σχολείο και στο σπίτι και έχουν την Ελλάδα διπλα , με τα ΤΕΓ της Κόρδοβας στην Αργεντινή, της Αντοφαγκάστα της Χιλής η του Κονγκό που παρακολουθούν μαθήματα παιδιά και ενήλικες τριτης και τέταρτης γενιάς που έχουν μητρική τα ισπανικά ή τα γαλλικά ακούνε ελληνικά μόνο στο μάθημα και δεν τους έχει δοθεί η δυνατότητα να πάνε ποτέ στην Ελλάδα.\nΣυμφωνώ σε αρκετά με τις προτάσεις τις οποίες κάνει η ΕΛΜΕ στο δεύτερο και τρίτο αξονα. Στον πρώτο άξονα όμως πέρα από το πρώτο θέμα που πιστεύω ότι όλοι συμφωνούν ότι το επιμίσθιο πρέπει να είναι 5 χρόνια όπως ήταν μεχρι το 2010 στο δεύτερο και στο τρίτο θέμα δημιουργούνται κάποιοι εύλογοι προβληματισμοί.\nΒασικά αυτό που καταλαβαίνω είναι ότι η ΕΛΜΕ προτείνει μαξιμουμ 8 χρόνια εξω με επιμίσθιο. Λεει η ΕΛΜΕ οτι συνάδερφοι που έχουν συμπληρώσει 5ετη απόσπαση (και έχουν γυρισει φανταζομαι στην Ελλάδα ή είναι με ανευ αποδοχών) ή αυτοί που διανύουν το 5 ετος να μπορούν να κάνουν αίτηση για 3ετή αποσπαση με επιμίσθιο. Ωραία τι γίνεται με αυτούς που καναν 6, 7,8 ή 10 κτλ που παρέμεναν λόγω υπηρεσιακών αναγκών που εισηγούνταν το γράφείο ή η συντριπτική πλειοψηφία που ήταν παντρεμένοι με μόνιμο κάτοικο εξωτερικού και ο 4415 τους γύρισε πίσω ή τους έχει αφήσει με ανευ αποδοχών στις χώρες; Θα έχουν το δικαίωμα αυτοί να κάνουν αίτηση ακομα και χωρίς επιμίσθιο; Και γιατί όχι;\nΛεει επίσης η ΕΛΜΕ κατάργηση των παρατάσεων χωρις επιμίσθιο. Μα ουσιαστικά ο 4415 από την στιγμή που αφαίρεσε την προτεραιότητα των παντρεμένων με μόνιμο κάτοικο τις έχει καταργήσει, γιατί ουσιαστικά αυτοί ήταν που ζητούσαν παράταση και παρέμεναν, για οικογενειακούς λόγους. Τι προτείνει η ΕΛΜΕ για αυτούς τους εκπαιδευτικούς που έχουν αποδεδειγμένα την οικογένειά τους στο εξωτερικό και ουσιαστικά στελέχωναν την βάση των σχολείων. Επίσης δεν γίνεται κανένας λόγος για το απαράδεκτο και φουλ αντισυνταγματικό δεύτερο κριτήριο της μεταβατικής διάταξης του άρθρου 26 του 4415 περί ημερομηνίας γάμου.\nΕίναι απολύτως φυσιολογικό μέσα σε μια πορεία 7ετους παραμονής στην χώρα κάποιοι εκπαιδευτικοί να έχουν συνάψει γάμο και να έχουν φτιάξει οικογένεια με ομογενείς ή αλλοδαπούς μονίμους κατοίκους της χώρας. Το δεύτερο κριτήριο που μπαίνει, ότι ο γάμος δηλαδή θα πρέπει να έχει προηγηθεί τουλάχιστον τρία χρόνια πριν την αίτηση πρώτης απόσπασης πέραν της πενταετίας, ουσιαστικά διαχωρίζει και κατηγοριοποιεί την άξια και την σημασία της οικογένειας με βάση το πότε παντρεύτηκε κάποιος/α. Αυτό πρακτικά σημαίνει ή ότι ο εκπαιδευτικός που παραμένει 7 συνεχόμενα χρόνια στην χώρα γεννηθηκε εκει αλλά σπούδασε εκπαιδευτικός στην Ελλάδα και είναι παντρεμένος με άλλον ομογενή ή αλλοδαπό ήδη πριν αποσπαστεί για πρώτη φορά ή ότι ο εκπαιδευτικός παντρεύτηκε τον επόμενο χρόνο που έφτασε, δηλαδή στο δεύτερο έτος της 3+2 πενταετούς απόσπασης του. Πρακτικά δηλαδή στο 2 έτος της 7ετούς παραμονής του στην χώρα. Αν λοιπόν ο εκπαιδευτικός παραμένει 10 συνεχόμενα χρόνια στην χώρα καλύπτοντας πάγιες και διαρκείς ανάγκες αλλά παντρεύτηκε στο 3ο το 5ο ή το 8 έτος της παραμονής του, γιατί έχει λιγότερο δικαίωμα να παραμείνει με την οικογένειά του , ακόμα περισσότερο όταν σε αυτή τη πορεία αποκτήθηκαν και παιδιά;;\nΤελος αυτό περι απόσπασης με βάση την σειρά προτίμησης και όχι τον βασικό πίνακα γλώσσας, θα μπορούσε για την Γερμανία, την Αγγλία ή το Βέλγιο που τα σχολεία είναι αμιγώς Ελληνικά η με δίγλωσσα προγράμματα. Στα ενταγμένα στο εκπαιδευτικό πρόγραμμα της καθε χώρας και στα ΤΕΓ που είναι και τα περισσότερα θα δημιουργήσει πρόβλημα και στα παιδιά αλλά και στον εκπαιδευτικό.\nΠολύ σωστά τα γράφει ο Dimitris. Επίσης να προσθέσω σε αυτά και τους συναδέλφους που επί κυβέρνησης Σαμαρά είχαν έρθει για πέντε χρόνια χωρίς επιμίσθιο. Αυτοί δεν δικαιούνται τα 3 χρόνια επιμισθίου που έτσι και αλλιώς πέρνουν όλοι;


Ας τις ορίσω, αυτές τις δυο πλευρές, με λίγη δόση απλουστευτικής αφέλειας, έτσι κάπως αυθαίρεται με δύο τρέχοντες όρους. Η Μνημονιακή και η Αντιμνημονιακή. Αλλά καθώς, o συγγραφέας, κεντάει την υπόθεση, με τα σημεία στίξης του, πάνω στην Νεοελληνική πραγματικότητα δεν ακολουθελι μια τροχιά απολύτως ουδέτερη. Θίγει θέματα βαριά, με περισσή λεπτότητα και με τέχνη οδηγεί τον θεατή σε ένα συναισθηματικό μονοπάτι. Το εύθυμο της υποθέσεως που επικρατεί στην αρχή, μετατρέπεται σιγά – σιγά σε μια Καφκική ατμόσφαιρα όπου η απειλή είναι πανταχού παρούσα.\nΑν μάλιστα συνειδητοποιήσουμε ότι ολοκλήρωσε το πόνημά του, τέσσερα χρόνια νωρίτερα, το 2013, καταλαβαίνουμε ότι είχε όλη την εικόνα, αρκετά πριν διαλυθούν οι τελευταίες(;) αυταπάτες (μας) με τις υποσχέσεις της «πρώτης φοράς». Συνεπώς, σε ιδεολογικό επίπεδο κινείται σαφώς εξωσυστημικά άρα θαρραλέα.\nΗ υπόθεση, όπως την περιγράφουν οι συντελεστές στο διαδίκτυο, έχει να κάνει με την αυτοσχέδια καντίνα που έστησε ο Σταύρος σε μια απόμερη παραλία. Εκεί προσπαθεί να φέρει βόλτα τα χρέη που τον έχουν ζώσει πουλώντας σουβλάκια τα καλοκαίρια στους λιγοστούς τουρίστες. Όμως η μυστηριώδης εξαφάνιση ενός νεαρού γερμανού θα φέρει τα πάνω κάτω. Οι σε βάρος του υποψίες απ’ τους γερμανούς που κατέφθασαν στην περιοχή διχάζουν στην αρχή το χωριό, αλλά όλοι σιγά-σιγά θα θυμηθούν ότι η καντίνα είναι αυθαίρετη, το φυσικό τοπίο παραβιάζεται, η γεννήτρια δημιουργεί ηχορύπανση, το χοιροστάσι του βρωμάει, δεν έχει και άδεια και… πάει λέγοντας. Άσε που αυτός είναι κι ο σφάχτης της περιοχής.\nΌταν βέβαια οι υποψίες - που με τα συμφραζόμενα και τις προκαταλήψεις έγιναν βεβαιότητες - θα μείνουν μετέωρες, επειδή οι έρευνες θα στραφούν αλλού, τίποτα πλέον δεν θα είναι όπως πριν. Η άμμος της παραλίας θα γίνει κινούμενη κι οι αταλάντευτες πεποιθήσεις, όπως και του Σταύρου, θα υποστούν ρωγμή. Οι ρίζες όμως του κάθε Σταύρου είναι πάντα γερά γαντζωμένες μες το άγριο τοπίο.\nΑυτό είναι το στόρυ, μέσα από το οποίο αποκαλύπτεται όλη σύγχρονη παθογένεια του Ελληνικού στοιχείου μετά την βάπτισή του στην ευρωπαϊκή κολυμπήθρα και τη βουτιά στο παραμύθι της ανάπτυξης. Και το φινάλε με τον δύσκολο, σπαραξικάρδιο μονόλογο του Σπυριδάκη που τον φέρνει σε πέρας με μεγάλη μαεστρία, είναι τελικά μια απάντηση.\nΔιότι μπορεί ο ήρωας που υποδύεται ο ηθοποιός, ο Σταύρος, ο εκδορεύς χοίρων, ο σουβλατζής, να έχει πάκα τις απλήρωτες κλήσεις, να χρωστά στον μπακάλη της γειτονιάς ο οποίος έχει μεταλλαχτεί σε ιδιοκτήτη super market, μπορεί να έχει χαλασμένη ταμειακή, να ποντάρει σε όσα παραβλέπουν, με το αζημίωτο, οι υπάλληλοι της νομαρχίας, να χρησιμοποιεί τη μυγοσκοτώστρα βρίζοντας, να κυκλοφορεί με ανασφάλιστο αυτοκίνητο, να ζει τέλος πάντων μέσα στον εκνευρισμό και τη μιζέρια, αλλά όλα τούτα σε τίποτα δεν τον εμποδίζουν, να κερνά τον κόσμο, να χειρονομεί, να εργάζεται, να χορεύει ζεμπεκιές, να καταλαβαίνει παραμένοντας ανοικτός, να μην υποτάσσεται σε αυτό που θεωρεί ξενόφερτο, υποκριτικό, σκοτεινό και να κραυγάζει: «Αντέχουμε ρεεεέ». Διότι είναι σπόρος άγριος. Και δεν είναι ο μόνος. Και είναι καθαρός και γνήσιος.\nΘαρρώ, τελικά, ότι ο δημιουργός και οι ερμηνευτές του έργου, μας οδηγούν σε ένα κλίμα συμπάθειας, συμπαράστασης και άρσης κάθε αμαρτίας του Σταύρου και γενικότερα του πλανεμένου Νεοελληνισμού.\nΤουλάχιστον η ταπεινότητά μου έτσι το εξέλαβε. Και με τρόπο πολύ συγκινητικό.\nΣκηνικά : Γιώργος Χατζηνικολάου\nΦωτογραφίες : Δημήτρης Στουπάκης\nΤάκης: Ηλίας Βαλάσης


Το Σωματείο ΟΤΑ Κέρκυρας για το εργατικό ατύχημα στον Δήμο Κ. Κεντρικής Κέρκυρας | KerkyraNews.gr - Όλη η Επικαιρότητα με μια ματιά\nΑρχική Ειδήσεις Κέρκυρα Το Σωματείο ΟΤΑ Κέρκυρας για το εργατικό ατύχημα στον Δήμο Κ. Κεντρικής...\nΤο Σωματείο ΟΤΑ Κέρκυρας για το εργατικό ατύχημα στον Δήμο Κ. Κεντρικής Κέρκυρας\nΑτύχημα κατά την εργασία της , είχε συνάδελφος , υπάλληλος του Τμ. Διαχείρισης Απορριμμάτων του Δήμου Κεντρικής Κέρκυρας & Διαποντίων Νήσων , πέφτοντας από τις σκάλες .\nΗ συνάδελφος διακομίσθηκε στο νοσοκομείο με ασθενοφόρο.\nΠαρόλο που είχε καταθέσει Ιατρική Γνωμάτευση στο Γιατρό Εργασίας και είχε\nενημερώσει τον επιστάτη βάρδιας, αλλά και τους ανώτερους, για την δυσκολία σε όλες αυτές τις μετακινήσεις (καψόνια), οι προϊστάμενοί της το αγνόησαν επιδεικτικά.\nΌπως επιδεικτικά δεν προσήλθαν για βοήθεια στον τόπο του ατυχήματος και δεν κλήθηκε ο Τεχνικός Ασφαλείας ή ο Ιατρός Εργασίας .\n2. Απαιτούμε να σταματήσουν οι διακρίσεις και ΟΛΟΙ οι εργαζόμενοι να εργαστούν στις θέσεις για τις οποίες προσλήφθηκαν .\nΠροηγούμενο άρθροΕΟΔΥ: Στα 781 τα νέα κρούσματα- 376 οι διασωληνωμένοι, 24 θάνατοι\nΕπόμενο άρθροΚερκύρας Νεκτάριος: Ας αναζητήσουμε την βεβαιότητα της παρουσίας του Χριστού


Πέντε χρόνια στη σκιά του Καστελόριζου…\nΔευτέρα, 30 Νοεμβρίου 2020 01:15:03 ΜΜ\nΑρχική›Ειδήσεις›Πολιτική›Πέντε χρόνια στη σκιά του Καστελόριζου…\n10:50 - 23 Απρ 2015 | Πολιτική\nΌλα έγιναν μέσα στην εκτυφλωτική εαρινή αιθρία. Στο φόντο έβλεπε κανείς τα υπέροχα και επιβλητικά νεοκλασικά του Καστελόριζου το ακραίο σύνορο της Ηπείρου και το κάδρο, ξεχείλιζε από το σπάταλο φως του Αιγαίου. Ένα ταχύ τρεχαντηράκι διέσχιζε αμέριμνα και ειρηνικά τα γαλανά νερά. Το μήνυμα όμως, ήταν εκκωφαντικά θλιβερό και σκόρπισε παγωνιά.\nΜπροστά από την τηλεοπτική κάμερα, ο τότε πρωθυπουργός Γιώργος Παπανδρέου, με μοβ γραβάτα και ανάλογα πένθιμο ύφος, ανακοίνωνε σαν σήμερα πριν από πέντε χρόνια την ένταξη της χώρας στο μηχανισμό «στήριξης» του ΔΝΤ και της Ε.Ε. Η Οδύσσεια ξεκινούσε…\nΛίγοι μπορούσαν να φανταστούν τότε τη δραματική τροπή που θα έπαιρνε η ζωή των περισσότερων ανθρώπων στη χώρα εξαιτίας μιας άκαμπτης πολιτικής που οδήγησε σε μια πρωτοφανή εσωτερική υποτίμηση. Τα θεαματικά δάνεια με τα οποία στηρίχθηκε η ρευστότητα, διοχετεύθηκαν από την Ευρώπη και το ΔΝΤ με λεόντειους όρους, για την αποπληρωμή των μεγάλων τραπεζών κυρίως της Γερμανίας και της Γαλλίας που είχαν χρηματοδοτήσει ανενδοίαστα το "πάρτι για λίγους" και οι οφειλές άλλαξαν απλώς χέρια και βρίσκονται τώρα στους επίσημους πιστωτές.\nΗ συνταγή ήταν λάθος\nΠέντε χρόνια μετά το ξέσπασμα της κρίσης και την υπογραφή των σκαιών Μνημονίων που ορισμένοι επιτήδειοι επιχείρησαν να εξηγήσουν με θεολογικού τύπου ερμηνείες, το δημόσιο χρέος όχι μόνο δε μειώθηκε, αλλά, εκτινάχθηκε από το 130% του Ακαθάριστου Εγχώριου Προϊόντος στα όρια του 180%. Και αντί να έλθει η πολυπόθητη ανάκαμψη, η καταστροφή της αγοραστικής δύναμης από τις διαρκείς φορολογικές επιδρομές και την επέλαση της λιτότητας, βύθισαν τη χώρα σε ύφεση διαρκείας προκαλώντας τεράστια ανθρωπιστική κρίση.\nΗ χώρα αδυνατεί πλέον-και δεν υπάρχει καμία αμφιβολία γι΄ αυτό- να πληρώσει τα δυσβάστακτα χρέη της, ως αποτέλεσμα μιας «τιμωρητικής» πολιτικής που ακόμα και το ΔΝΤ δε δίστασε να παραδεχθεί ότι "ήταν λάθος", στην έκθεση του 2013 για την Ελλάδα.\nΕκτός, όμως, από τις βαρειές απώλειες, τις μεγαλύτερες που υπέστη ποτέ κράτος εν καιρώ ειρήνης, οι επιστημονικές έρευνες κατέδειξαν τις ολέθριες συνέπειες της κρίσης στην ψυχική υγεία των Ελλήνων. Ερευνητές από την Ελλάδα και τη Βρετανία ανέλυσαν τα διαθέσιμα στοιχεία και διαπίστωσαν ότι κατά τα «μνημονιακά» έτη 2011 - 2012, υπήρξε αύξηση 35% στις αυτοκτονίες, σε σχέση με την περίοδο έως το 2010, κυρίως λόγω της αύξησης της ανεργίας και της απόγνωσης που αυτή προκαλεί.\nΗ ψυχρή αριθμητική της κρίσης\nΤα αποτελέσματα της μεγαλύτερης οικονομικής κρίσης στη σύγχρονη ιστορία της Ελλάδας, κατέγραψε σε δημοσίευμά της πριν από λίγους μόλις μήνες και η αμερικανική εφημερίδα Wall Street Journal, παραθέτοντας 12 αριθμούς που αντικατοπτρίζουν τη σημερινή πραγματικότητα στη χώρα. Αναλυτικά τα στατιστικά που δημοσιεύει η WSJ και τα οποία, έχουν επιδεινωθεί στις μέρες μας:\n25%: Τόσο έχει συρρικνωθεί η ελληνική οικονομία από τα μέσα του 2008 έως σήμερα.\n25,8%: Το ποσοστό των Ελλήνων που είναι χωρίς δουλειά σύμφωνα με τα στοιχεία της ΕΛΣΤΑΤ. Αυτό σε απόλυτους αριθμούς σημαίνει 1,2 εκ. άνεργοι, με την τελευταία καταγραφή να είναι τον περασμένο Οκτώβριο.\n3η θέση: Είναι η θέση που κατέχει η Ελλάδα, μεταξύ των χωρών της Ευρωζώνης, με τον περισσότερο πληθυσμό να βρίσκεται υπό τον κίνδυνο φτώχειας και κοινωνικού αποκλεισμού, σύμφωνα με την Eurostat.\n23,1%: Πάντα σύμφωνα με την Eurostat είναι το ποσοστό των Ελλήνων που ζουν στο όριο της φτώχειας κατά το 2013.\n33,5% ή 77 δισ. ευρώ: Είναι τα μη εξυπηρετούμενα δάνεια ανθρώπων που δεν έχουν τη δυνατότητα να πληρώσουν και έχουν καθυστερήσει την καταβολή μιας δόσης για 90 ημέρες και πλέον.\n70 δισ. ευρώ: Η αξία των εκροών από τις ελληνικές τράπεζες τα τελευταία πέντε χρόνια.\n83,9%: Το ποσοστό της πτώσης του χρηματιστηρίου από το 2008 έως σήμερα.\n1 στους 4: Αναφορά στο κλείσιμο των μικρών και μεσαίων επιχειρήσεων από το 2008, ενώ η ΓΣΕΒΕΕ αναφέρει πως είναι συνολικά 230.000 επιχειρήσεις.\n9 φορές: Τόσες φορές χρειάστηκε να πληρώσουν οι ελεύθεροι επαγγελματίες κατά το 2014 σε φόρους, σύμφωνα με όσα ορίζει ο προϋπολογισμός του κράτους.\n7 φορές: Ο αντίστροφος αριθμός φόρων που πρέπει να πληρώσουν οι μισθωτοί και οι συνταξιούχοι σε σύγκριση με το 2009.\n23%: Ο φόρος που πληρώνουν οι Έλληνες για τα περισσότερα αγαθά. Ο μέσος όρος της Ευρωζώνης είναι 21,5% και της ΕΕ 20,5%.\n100.000: Ο αριθμός των Ελλήνων επιστημόνων που έφυγαν για το εξωτερικό , σύμφωνα με μελέτη του Πανεπιστημίου της Μακεδονίας.\nΤελευταία τροποποίηση στις 11:21 - 23 Απρ 2015


Ένα υπέροχα εύκολο κόλπο για να μακρύνετε τα μαλλιά σας. Μυστικά oμορφιάς, υγείας, ευεξίας, ισορροπίας, αρμονίας. Πρόληψη. Βότανα, Αιθέρια Έλαια, Λάδια ομορφιάς, Βότανα, για τις ρυτίδες, μυστικά βότανα, σέρουμ σαλιγκαριού, λάδι στρουθοκαμήλου, πως θα φτιάξεις τις μεγαλύτερες βλεφαρίδες, συνταγές : www.mystikaomorfias.gr, GoWebShop Platform\nΤα φύλλα καρυδιάς. Είναι μια υπέροχη λύση για να δυναμώσετε και να κάνετε πλουσιότερα τα μαλλιά σας καθώς έχουν μεγάλη ιστορία στην θεραπεία της τριχόπτωσης.Η διαδικασία είναι απλή και καθόλου χρονοβόρα. Κάνετε ένα αφέψημα με καρυδόφυλλα και το χρησιμοποιείτε στο τελευταίο ξέβγαλμα κατά το λούσιμο. Στεγνώνετε τα μαλλιά σας κανονικά. Χρησιμοποιείστε το στο τέλος κάθε λουσίματος ως ξέβγαλμα και στο τέλος θα δείτε τα μαλλιά σας αισθητά πιο μακριά πιο λαμπερά εξαιρετικά δυνατά και μάλιστα χωρίς ιδιαίτερο κόπο! Αν είστε ξανθιά, ρίξτε μέσα και σταγόνες λεμονιού για να μην "σπάσει" το χρώμα των μαλλιών. Αν είστε μελαχρινή χρησιμοποιείστε σκέτο το αφέψημα.\nφύλλα καρυδιάς απο τα μυστικά ομορφιάς.


AEK: Φεύγει ο Νίκολα Ράτζεν - Fosonline\nΤρίτη, 26 Ιανουαρίου 2021 11:50\nΟ Νίκολα Ράτζεν, όπως όλα δείχνουν, φεύγει από την ομάδα πόλο της ΑΕΚ. Ο έμπειρος Σέρβος αμυντικός επιστρέφει στην πατρίδα του.\nΟ Νίκολα Ράτζεν δεν θα συνεχίσει στην ομάδα πόλο της ΑΕΚ. Αυτό αναφέρουν οι τελευταίες πληροφορίες, με τον Σέρβο αμυντικό να συζητά ήδη το ενδεχόμενο να επιστρέψει στην πατρίδα του και να παίξει φυσικά στον αγαπημένο του Ερυθρό Αστέρα.\nΟ Ράτζεν αποκτήθηκε το καλοκαίρι από τη νεοφώτιστη ΑΕΚ για να δώσει το κάτι παραπάνω με την εμπειρία του και τις παραστάσεις του, ωστόσο το πρωτάθλημα από τον περασμένο Νοέμβριο έχει σταματήσει και ακόμη δεν έχει παρθεί οριστική απόφαση για το πότε θα ξεκινήσει και πάλι.\nΟ Ράτζεν δεν φαίνεται διατεθειμένος να περιμένει άλλο και από τη στιγμή που υπάρχει η πρόταση από τον Ερυθρό Αστέρα – έτσι αναφέρουν τουλάχιστον οι πληροφορίες από τη Σερβία – είναι έτοιμος να γυρίσει στην πατρίδα του και να φορέσει πάλι τα «ερυθρόλευκα».\nΟ πολύπειρος αμυντικός που έχει παίξει στη χώρα μας και σε Ολυμπιακό, Χίο από πέρσι ήθελε να σταματήσει αλλά λόγω της πανδημίας, αποφάσισε να συνεχίσει ακόμη έναν χρόνο και να αποσυρθεί όπως ο ίδιος ήθελε. Παίζοντας πόλο.\nΓια την ώρα στην Ελλάδα αυτό δεν γίνεται και έτσι όπως όλα δείχνουν, θα αφήσει την ΑΕΚ, θα φορέσει το σκουφάκι του Ερυθρού Αστέρα και στο τέλος της σεζόν, λογικά θα πει αντίο στις πισίνες ύστερα από μία σπουδαία καριέρα.\nΜετρά 7 Πρωταθλήματα, 7 Κύπελλα, 2 Champions League, 1 European Super Cup σε συλλογικό επίπεδο.\nΦυσικά, αποτελούσε για χρόνια βασικό στέλεχος της Εθνικής Σερβίας, κατακτώντας στην καριέρα του 2 χάλκινα μετάλλια στους Ολυμπιακούς Αγώνες του Πεκίνο (2008) και του Λονδίνου (2012), 1 χρυσό και 1 ασημένιο μετάλλιο σε Παγκόσμια Πρωταθλήματα, 2 χρυσά, 1 ασημένιο και 1 χάλκινο μετάλλιο σε Ευρωπαϊκά Πρωταθλήματα, καθώς και 5 χρυσά και 1 χάλκινο σε World League.


Νίκο Μουτσινά, σε ευχαριστούμε που λες τα αυτονόητα - Provocateur\nΜε αφορμή ένα χυδαίο σχόλιο που δέχτηκε στο Instagram, ο παρουσιαστής είπε για ακόμα μια φορά τα αυτονόητα, γιατί κάποιος έπρεπε να τα πει!\nΤα social media είναι μια virtual μορφή κοινωνίας αν το σκεφτείς. Επιλέγει ο καθένας το «χωριό» του, εκτίθεται στους άλλους και παρατηρεί όσους εκτίθενται σε αυτόν και το αποτέλεσμα αυτής της έκθεσης είναι φυσικά η επιλογή του αν θα παρέμβει με την κριτική του ή όχι. Στο ίντερνετ ο γείτονας δε μπορεί να κλέψει σύκα από τη συκιά σου, ούτε εσύ να παρκάρεις το αυτοκίνητο μπροστά στο πάρκινγκ του. Στο ίντερνετ, η καταπάτηση της ελευθερίας του διπλανού έρχεται με τη μορφή σχολίων μίσους, παρεμβατικών σε ό,τι έχει επιλέξει ο virtual φίλος να εκθέσει εκεί έξω, στη μικρή αυτή, πλασματική κοινωνία. Οι κανόνες έρχονται μετά τη στιγμή που μια κοινωνία αναγνωρίζεται ως τέτοια, και επειδή τα social media δε μετρούν πολλά χρόνια στην προσπάθειά τους να γίνουν το πιο κοντινό στην πραγματικότητα Sims που είχαμε ποτέ, θα λέγαμε ότι παίζει και να ζούμε τη «φυσική κατάσταση» του Ρουσσώ, χωρίς την πραγματική βία και τις συγκρούσεις.\nΗ βία των social media, μέσα από τη μορφή hate comments και κατακραυγής δεν είναι νέο ότι μπορεί και να μην έχει μεγάλη διαφορά από τη σωματική. Οι ίδιες οι πλατφόρμες μας έχουν προσφέρει τρόπους να μπορούμε να εκφράσουμε τη δυσαρέσκειά μας μέσα από αντιδράσεις, αλλά δείχνουμε να επιλέγουμε τις προσωπικές επιθέσεις, τη χυδαία γλώσσα και την πλήρη άφεση στα κατώτερα ένστικτα, που εκεί έξω, στην πραγματική ζωή θα μεταφράζονταν σε κρατητήρια και εξώδικα.\nΗ δυνατότητα σχολιασμού και πλήρους έκφρασης στα social είναι πρόσφορο έδαφος για ξεσπάσματα, αχρείαστο μίσος, προβληματικές συμπεριφορές και απρόβλεπτα αποτελέσματα, μιας και ο δέκτης όλων αυτών δεν έχει σάρκα και οστά σε μια πρώτη ανάγνωση. Είναι ένα χρήστης, ένα ρομπότ. Φαίνεται να υπάρχει μια δυσκολία να αντιληφθούμε πως το άτομο το οποίο βρίζουμε με τρόπο που δε θα τολμούσαμε καν στην πραγματική κοινωνία, είναι άνθρωπος. Κανονικός άνθρωπος. Τα σχόλια τα διαβάζει, τα παίρνει προσωπικά και ενδεχομένως τα διαχειρίζεται όπως θα διαχειριζόταν οτιδήποτε τον θίγει, τον προσβάλει, τον φοβίζει και τραυματίζει όχι μόνο μια ψυχολογία που θα αλλάξει σε δυο τρία λεπτά, αλλά μια ολόκληρη αυτοεικόνα.\nΚάτι τέτοιο συνέβη και στον Νίκο Μουτσινά, ο οποίος το διαχειρίστηκε άψογα, απάντησε στην hater του (που πιθανότατα στον δρόμο θα του ζητούσε να βγάλουν μια σέλφι), αλλά ευτυχώς αποφάσισε να πει τα αυτονόητα για ακόμα μια φορά. Γιατί για κάποιο παράξενο λόγο, σε αυτό το διάκενο μεταξύ πραγματικής ζωής και virtual πραγματικότητας που επιβιώνουμε, χρειαζόμαστε υπενθυμίσεις για τα δεδομένα. Αυτά που ήδη ξέρουμε αλλά δυσκολευόμαστε να τηρήσουμε σε ένα πεδίο στο οποίο νιώθουμε πως έχουμε πλήρη ελευθερία. Δεν είναι έτσι.\nΣτα social η προσβολή είναι ένα DM δρόμος. Ένα χυδαίο comment μακριά.\nΟ Μουτσινάς έλαβε ως απάντηση σε ένα story του στις 27 Οκτωβρίου, έναν ετεροχρονισμένο εμετό, που περιλάμβανε κούνημα δαχτύλου για μη σεβασμό μιας εθνικής επετείου και κατέληγε στον χαρακτηρισμό «πουστάρα». Έτσι, casually. Όπως μετέφερε στην εκπομπή του, ο ίδιος εξήγησε στην κυρία που το έκανε το σχόλιο πως το story ανέβηκε την προηγούμενη ακριβώς μέρα, δίνοντάς της λίγη τροφή για σκέψη, αφού της έκανε σαφές πως εκείνη, την εθνική επέτειο, την πέρασε χαρακτηρίζοντας έναν άνθρωπο που δεν γνωρίζει «πουστάρα».\nΦαντάζομαι πως αν έβλεπε κανείς στον δρόμο, την ημέρα της 28ης Οκτωβρίου έναν νέο άντρα να βγάζει σέλφι, δε θα σταματούσε για να τον προσβάλει. Θα συνέχιζε τη μέρα του, τη ζωή του, κανονικά. Φαντάζομαι δηλαδή, γιατί ζούμε και σε παράξενους καιρούς. Παρόλα αυτά, στα social η προσβολή είναι ένα DM δρόμος. Ένα χυδαίο comment μακριά. Σε άλλα νέα, αυτό το κείμενο θα μπορούσε να συνεχιστεί με μια καταγραφή των αυτονόητων μιας και φύγουμε από τη φυσική κατάσταση που λέγαμε και βρούμε ένα κοινωνικό συμβόλαιο και για τη σοσιαλμιντιακή κοινωνία που από ό,τι φαίνεται δυσκολευόμαστε να διαχειριστούμε. Θα περιοριστώ σε όσα είπε ο Νίκος Μουτσινάς. Γιατί διάολε είπε τα αυτονόητα και τα είπε με τον καλύτερο τρόπο: αν κάτι δε σου αρέσει, μπορείς να πατήσεις skip, να κάνεις hide, ακόμα και unfollow. Το να παθαίνεις εμμονές με πρόσωπα, το μόνο που δείχνει είναι ότι κάτι δεν πάει καλά ακόμα μέσα σου. Τα social media δε σου δίνουν το δικαίωμα να προσβάλεις και να χαρακτηρίζεις.\nΕγώ θα προσθέσω και πως όταν δε μπορείς να ελέγξεις το μίσος σου στα μέσα κοινωνικής δικτύωσης, μάλλον καταπιέζεις αρκετό από αυτό στην καθημερινή, με τρεις διαστάσεις ζωής σου. Και το μίσος είναι επικίνδυνος. Επίσης, βρήκα εξαιρετικά ευγενικό το γεγονός ότι εξήγησε στη hater την ακριβή ημερομηνία ανάρτησης του story του, σεβόμενος το γεγονός ότι για εκείνη μάλλον μια εθνική επέτειος μεταφράζεται σε μέρα που οι άνθρωποι δε διασκεδάζουν, δε γελάνε και δεν κάνουν αναρτήσεις στα social media, δε μπορούν να τιμήσουν την ιστορική μνήμη χωρίς να πατάνε παύση στη ζωή.\nΝαι, ο Νίκος Μουτσινάς είπε πάλι τα αυτονόητα και αναρωτιέμαι τι θα γίνει όταν βαρεθεί να τα λέει.


Η προσφυγοπούλα από το Κερπισλί της Σαμψούντας, στη Νέα Χηλή – Η συγκλονιστική ιστορία της θείας Ανάστας | Pontos News\n21 Μάιος 2020, 09:19 - Τελευταία Ενημέρωση: 21 Μάιος 2020, 08:35\nΗ «θεία» Ανάστα από τη Σαμψούντα\nΗ Ανάστα ήταν κόρη του Ευθύμιου και της Ευθυμίας Σπυριδοπούλου, από το χωριό Κερπισλί της Σαμψούντας. Ο Ευθύμιος και Ευθυμία είχαν άλλα τέσσερα παιδιά. Τον Θόδωρο, τη Στυλιανή, την Κυριακή, και τον μικρό Θεμιστοκλή. Ζούσαν ήσυχα στο χωριό τους, είχαν τον τρόπο τους.\nΜα ήρθαν χρόνια δίσεκτα. Οι Τούρκοι πήραν την απόφαση να αφανίσουν τους χριστιανούς της Ανατολής.\nΞαπέστειλαν τα σκυλιά τους, τους τσέτες, που με τον αρχηγό τους, τον Τοπάλ Οσμάν, λεηλάτησαν, βίασαν, αφάνισαν τους χριστιανούς της περιοχής της Σαμψούντας.\nΤο σχέδιο της οριστικής σφαγής και Γενοκτονίας της ράτσας μας δόθηκε στις 19 Μαΐου 1919, όταν ο Κεμάλ αποβιβάστηκε στη Σαμψούντα. Άφθονο ήταν το αίμα των χριστιανών που χύθηκε. Άλλοι πάλι οδηγήθηκαν στα αμελέ ταμπουρού, στα τάγματα εργασίας δηλαδή, και χάθηκαν στις πορείες θανάτου.\nΟ αδελφός της Ανάστας, ο Τελή Θόδωρος, κατέφυγε στα βουνά αντάρτης. Τον είπαν Τελή γιατί ήταν ατρόμητος και δεν προσκύνησε τον άπιστο. Οι γονείς της Ανάστας και η αδελφή της η Κυριακή πέθαναν στο χωριό. Όσο για τη Στυλιανή, είχε χαθεί… Τα δυο μικρότερα παιδιά, την Ανάστα και τον Θεμιστοκλή, τους πήρε η γυναίκα του Τελή Θόδωρου και μαζί με το δικό της κοριτσάκι ξεκίνησαν από το χωριό, μαζί με άλλους συγχωριανούς τους, για να φτάσουν σε λιμάνι, στον Εύξεινο Πόντο. Ήλπιζαν να βρουν κάποιο πλοίο να τους πάρει στην Ελλάδα.\nΤέσσερις μήνες περιπλανήθηκαν. Περπάτησαν ατελείωτα κάτω από γεφύρια, μέσα από νερά και καλαμιές. Τρώγανε ό,τι βρίσκανε στο δρόμο τους. Οι Τούρκοι καιροφυλακτούσαν σε κάθε τους βήμα. Μια μέρα, ο παπάς που ήταν μαζί τους, είπε σε μια γυναίκα που κρατούσε το μωρό στην αγκαλιά της, ή να φύγει ή να το πνίξει στο ποτάμι. «Για να μην μας προδώσει το κλάμα του μωρού», της είπε. Η γυναίκα, παρά τον πόνο της, έριξε το παιδί της στο ποτάμι.\nΗ Ανάστα μαζί με τους άλλους συνέχισαν το δρόμο τους. Στο δρόμο συνάντησαν πολλές δυσκολίες. Κάποτε χρειάστηκε να περάσουν ένα ποτάμι.\nΤότε ο Λευτέρης Παμπουκίδης την φορτώθηκε στην πλάτη του. Έτσι, φορτωμένη στην πλάτη του Λευτέρη κατάφερε να σωθεί από βέβαιο θάνατο η μικρή Ανάστα.\nΟ Λευτέρης Παμπουκίδης, από την Αμάσεια του Πόντου\nΜετά από κακουχίες τεσσάρων μηνών κατάφεραν επιτέλους να φτάσουν στα παράλια του Εύξεινου Πόντου. Στο λιμάνι του Σοχούμ επιβιβάστηκαν σε πλοίο το οποίο θα τους έφερνε στην Ελλάδα. Στη διαδρομή θέριζαν οι αρρώστιες. Όσους πέθαιναν, τους έριχναν στη θάλασσα.\nΗ Ανάστα δεν θα ξεχνούσε ποτέ μια σκηνή που διαδραματίστηκε δίπλα της. Ο ήλιος έγερνε στη Δύση του. Το σκοτάδι δεν θα αργούσε να τυλίξει για άλλη μια νύχτα το καράβι. Το σκοτάδι πάντα την φόβιζε, έβλεπε παράξενες σκιές – σκιές τρομακτικές λες και έρχονταν να την κατασπαράξουν. Η θάλασσα και ο ουρανός σφιχταγκάλιαζαν το πλοίο, το οποίο ανεβοκατέβαινε αργά στα κύματα. Το χρώμα ουρανού και θάλασσας γίνονταν ένα στο σκοτάδι.\n«Μάνα, μάνα ξύπνα!». Η γυναίκα δεν σάλευε. Την έσπρωξε πιο δυνατά, το κεφάλι της έπεσε από τον μπόγο όπου ήταν στερεωμένο, έγειρε στο πλάι. Το κορίτσι έβαλε τα κλάματα. Κατάλαβε ότι κάτι σοβαρό συνέβη στη μάνα της.\n«Μάνα, μάνα, μάνα, ξύπνα, μίλα μου…». Νεκρική σιγή γύρω. Χιλιάδες ψυχές ξέχασαν για λίγο τον δικό τους πόνο και αφουγκράζονταν το κλάμα του κοριτσιού. Το κορίτσι αγκάλιασε το σώμα της μάνας. Ανασήκωσε το κεφάλι της, το έφερε κοντά στο πρόσωπό της…\n«Μάνα, ξύπνα, μη μ’ αφήνεις μόνη, μόνη είμαι μάνα στον κόσμο, μόνο εσένα έχω. Όλους τους έχασα, όλους… Είσαι άδικη μάνα, μ’ ακούς; Εσύ δεν υποσχέθηκες ότι θα επέστρεφε ο πατέρας στο σπίτι και θα αντάμωνε πάλι όλη η οικογένεια; Δεν κράτησες μάνα την υπόσχεσή σου και τώρα φεύγεις και εσύ και μ’ αφήνεις ορφανή, μόνη στον κόσμο».\nΤα μάτια του κοριτσιού ήταν γεμάτα δάκρυα. Έκλαιγε, και ανάμεσα στα αναφιλητά της σιγοψιθύριζε…\n«Μανίτσα μ’, μανίτσα μ’, μανίτσα μ’, μέρ’ εφέκες με και πας, μανίτσα μ’, μικρόν ορφανόν εφέκες με, μανίτσα μ’». Κουνούσε τη μάνα στα χέρια σαν να νανούριζε την κούκλα της. «Ξύπνα μάνα μ’, φοβάμαι...».\nΤην πλησίασαν δυο γεροδεμένοι άνδρες από το πλήρωμα του πλοίου. Τα χέρια του κοριτσιού δεν αντέδρασαν, έπεσαν στο πλάι. Πήραν τη γυναίκα από την αγκαλιά της και την μετέφεραν στην άκρη του πλοίου. Ένας παπάς διάβασε μια ευχή. «Αιωνία σου η μνήμη, αδελφή». Την σήκωσαν και πάλι στα χέρια και την έριξαν στη θάλασσα.\nΤο ουρλιαχτό του κοριτσιού τους τρόμαξε. Και ύστερα σιωπή. Ακόμη και τα δάκρυα στέρεψαν στα μάτια τους. Οι άνθρωποι έγειραν τα κεφάλια τους. Δεν είχαν άλλη δύναμη να μιλήσουν, να κλάψουν, να παραπονεθούν, να τραγουδήσουν. Το πλοίο συνέχιζε το ταξίδι του.\nΟι μέρες τούς φαίνονταν ατελείωτες. Μερόνυχτα έβλεπαν μόνο ουρανό και θάλασσα. Κάποτε είδαν από μακριά στεριά. Τους είπαν πως ήταν το νησί Λευκάδα. Λαχταρούσαν οι ξεριζωμένοι πρόσφυγες να πιάσουν λιμάνι, να πατήσουν λίγη στεριά. Αντί γι’ αυτό τους κράτησαν για σαράντα περίπου μέρες στο πλοίο, σε καραντίνα.\nΜετά από 40 μέρες το πλοίο πλησίασε στο λιμάνι για να τους αποβιβάσει. Με έκπληξη είδαν πολλούς ανθρώπους να τους περιμένουν εκεί. Αναθάρρησαν, σκέφτηκαν «τα αδέλφια μας οι Έλληνες κατέβηκαν στο λιμάνι για να μας υποδεχτούν!». Μα όσο πλησίαζαν, τόσο η αγωνία τους μεγάλωνε. Τα λόγια και οι διαθέσεις δεν ήταν ανθρώπων που σε καλοδέχονται.\n«Τουρκόσποροι, να φύγετε», φώναζαν. Αυτοί τους κοίταζαν με απορία, κοιτιόντουσαν μεταξύ τους, νόμιζαν ότι κάποιοι Τούρκοι βρίσκονταν ανάμεσά τους. Μα σαν κατάλαβαν ότι τουρκόσπορους αποκαλούσαν τους ίδιους, έσκυψαν το κεφάλι ταπεινωμένοι.\n«Έλληνες είμαστε», τους έλεγαν.\nΤο κλίμα δεν τους σήκωνε. Πολλοί πήραν πάλι των οματιών τους και έφυγαν σε αναζήτηση άλλης πατρίδας. Η γυναίκα του Τελή Θόδωρου πήρε τα παιδιά και έφυγαν για τη Δράμα. Εκεί άκουσαν ότι υπήρχαν χωράφια και καπνά. Όμως τα παιδιά δεν περνούσαν καλά. Η γυναίκα τα κακομεταχειριζόταν. Τότε, ένας ξάδελφος του πατέρα τους, ο Χατζη-Γιώργης τα πήρε μαζί του και πήγαν στην Ξάνθη.\nΕκεί μια μέρα έφτασε ένα όμορφο παλικάρι από χωριό του Έβρου. Ο Σταύρος Αραπίδης. Ζητούσε να παντρευτεί μια προσφυγοπούλα από του Πόντου τα μέρη. Είδε την Ανάστα, 14 χρόνων λυγερόκορμο κορίτσι ήταν, και αυτός μόλις 18. Παντρεύτηκαν και την έφερε στη Νέα Χηλή το 1924.\nΟ Σταύρος Αραπίδης, στρατιώτης το 1931\nΠαιδιά ήταν και οι δυο. Δεν ήταν εύκολη η ζωή τους. Φτώχεια και αγώνας για επιβίωση. Και ύστερα ήρθαν τρία παιδιά. Η Αλεξάνδρα, η Κυριακή και η Ελισάβετ. Και ρίζωσαν στον τόπο. Και αναθρέψαν τα παιδιά τους και αυτά έκαναν τα δικά τους παιδιά.\nΗ «θεία» Ανάστα πέθανε το 2011 σε ηλικία 97 χρονών. Μέχρι και το τέλος θυμόταν με κάθε λεπτομέρεια τα χρόνια που έζησε, παιδί εκεί στον Πόντο, γυναίκα κατόπιν, εδώ στη Νέα Χηλή. Ο Θεός την αξίωσε να δει τέσσερα εγγόνια και πέντε δισέγγονα. Αυτή ήταν η ιστορία της μικρής Ανάστας. Χιλιάδες ήταν τα παιδιά που γνώρισαν το σκληρό πρόσωπο της προσφυγιάς.\nΥ.Γ.: Χρόνια αργότερα, και αφού είχαν καταλαγιάσει τα πράγματα, η Ανάστα έμαθε ότι η αδελφή της η Στυλιανή είχε σωθεί και ζούσε στη Ρωσία. Την είχε κλέψει ένας Αρμένης και την παντρεύτηκε εκεί. Το 1984 πήγανε στη Ρωσία και έσμιξαν οι δυο αδελφές, έπειτα από 60 χρόνια. Πάντα η «θεία» Ανάστα ανέφερε σε συζητήσεις της τον Λευτέρη Παμπουκίδη. Γι’ αυτήν ήταν ο σωτήρας της, και όπως έλεγε, αν δεν ήταν εκείνος η ίδια θα είχε πεθάνει…\nΓενοκτονία των Ποντίων, 19 Μαΐου, Προσφυγες, Πόντος, Μαρτυρίες, Τάγματα εργασίας


Nonews-NEWS: Ακόμα και το βράδυ των ευρωεκλογών...\n«δημοσκόπους» του ΣΥΡΙΖΑ, ωστόσο το δημοψήφισμα των ευρωεκλογών και των αυτοδιοικητικών εκλογών θα αποτελέσει το «βαρόμετρο» που θα κρίνει το χρόνο που ο Αλέξης Τσίπρας θα προσφύγει στην λαϊκή ετυμηγορία.\nΗ απόφαση του Αλέξη Τσίπρα να στρίψει το «τιμόνι» και από τη «μονοδιάστατη αριστερά» που εκπροσωπούσε η Κουμουνδούρου να στραφεί δυναμικά προς το χώρο του κέντρου έχει αλλάξει τα δεδομένα προκαλώντας πολλές ανακατατάξεις στο πολιτικό σκηνικό. Το στοίχημα που επιχειρείται είναι εξαιρετικά κρίσιμο και ο χρόνος για να απορροφηθούν οι μεταβολές και να πείσει ο πρόεδρος του ΣΥΡΙΖΑ, πως είναι το πρόσωπο που μπορεί να ηγηθεί του χώρου της κεντροαριστεράς, δεν είναι αρκετός.\nΤο αποτέλεσμα της κάλπης στην Ισπανία προκάλεσε χαμόγελα στο κυβερνητικό στρατόπεδο. Παρά το γεγονός πως οι Podemos του Πάμπλο Ιγκλέσιας εμφανίστηκαν «λαβωμένοι» (42 έδρες από 67 το 2016) η κατάρρευση του Λαϊκού Κόμματος κατά 13 μονάδες και η στροφή ψηφοφόρων προς την ακροδεξιά εκτιμούν πως αποτελεί ένα σημάδι για την ανάγκη υπερίσχυσης των προοδευτικών - αριστερών δυνάμεων στην Ευρώπη συνολικά. Αυτό το αφήγημα, άλλωστε είχε ενστερνιστεί στην καμπάνια του ο ΣΥΡΙΖΑ από την πρώτη στιγμή στην προεκλογική περίοδο για τη «μάχη των Βρυξελλών». Το δίλημμα πρόοδος - απέναντι στη συντήρηση αναμένεται να κυριαρχήσει από την πλευρά της πλειοψηφίας όλο το επόμενο διάστημα.\nΜάχη χωρίς αύριο οι ευρωεκλογές\nΤο σίγουρο είναι πως από τη στιγμή που ο Αλέξης Τσίπρας αποφάσισε να πραγματοποιήσει τις εθνικές εκλογές μετά τις ευρωεκλογές στην Κουμουνδουρου έχουν επικεντρωθεί αποκλειστικά στο τι θα ψηφίσουν οι πολίτες το Κυριακάτικο πρωινό της 26ης Μαΐου. Η σύγκρουση θα έχει χαρακτήρα εθνικών εκλογών και στόχος είναι η πολιτική αντιπαράθεση να κλιμακωθεί έτσι ώστε να υπάρξει ανατροπή της εικόνας που έχει παγιώσει τη ΝΔ στην πρώτη θέση. Το εγχείρημα είναι ιδιαιτέρως δύσκολο, αλλά στο Μαξίμου πιστεύουν πως δεν είναι ακατόρθωτο.\nΜέσα στον Μάιο στο κυβερνητικό στρατόπεδο εκτιμούν πως η ΝΔ δεν θα καταφέρει να συνεχίσει να συντηρεί το άσχημο κλίμα στο οποίο έχει επενδύσει για την οικονομία. Οι 120 δόσεις και οι υποσχετικές για φοροελαφρύνσεις από το υπερπλεόνασμα μέσα στο καλοκαίρι θα αλλάξουν την εικόνα στην κοινωνία εκπέμποντας αισιόδοξα μηνύματα που θα αποτυπωθούν σε πρώτη φάση στην ευρωκάλπη. Πάντως, έως τώρα, η πολιτική των παροχών δεν έχει αποδώσει τα αναμενόμενα στο Μαξίμου αφού και το τελευταίο «πακέτο» που νομοθέτησε η κυβέρνηση μέσα στο 2018 δεν απέδωσε όσο αρχικά είχε εκτιμηθεί. Στο τραπέζι παραμένει από το Μαξίμου το debate ανάμεσα στον Αλέξη Τσίπρα και τον Κυριάκο Μητσοτάκη θέλοντας ξεκάθαρα να προσδώσουν προσωπικά χαρακτηριστικά στις πολλαπλές εκλογικές μάχες που θα ακολουθήσουν.\nΟι καλοκαιρινές κάλπες\nΘα μπορούσε ο πρωθυπουργός ακόμα και το βράδυ των ευρωεκλογών να προαναγγείλει πρόωρη προσφυγή στις κάλπες στα τέλη Ιουνίου ή στις αρχές Ιουλίου;\nΓια να προχωρήσει σε μια τέτοια κίνηση χωρίς να χρειαστεί περαιτέρω ανάλυση των αποτελεσμάτων είτε η ετυμηγορία της κάλπης δεν θα του αφήνει άλλα περιθώρια είτε θα είναι μια κίνηση προαποφασισμένη. Δεν υπάρχει αμφιβολία πως μια μεγάλη ήττα του ΣΥΡΙΖΑ θα «απονομιμοποιούσε» την κυβέρνηση η οποία δεν θα μπορούσε να σταθεί έως τον Οκτώβριο. Έτσι και αλλιώς η πλειοψηφία των 151 στηρίζεται σε «δανεικούς» βουλευτές.\nΤο καλό σενάριο για τον Αλέξη Τσίπρα θα ήθελε την «ψαλίδα» με τη ΝΔ να έχει κλείσει σημαντικά έτσι ώστε να εκμεταλλευτεί το momentum και να επιδιώξει την περαιτέρω συσπείρωση του κόμματος προκειμένου να διεκδικήσει με αξιώσεις την εξουσία.\nΣτην Κουμουνδούρου εκτιμούν πως αν η διαφορά με την αξιωματική αντιπολίτευση μειωθεί στο μισό από ότι αποτυπώνεται στην πλειονότητα των δημοσκοπήσεων οι αναταράξεις στη γαλάζια παράταξη θα είναι ισχυρές και η διασπορά της ψήφου προς άλλα δεξιά σχήματα στις εθνικές κάλπες θα διευρυνθεί. Σε κάθε περίπτωση οι ίδιες πηγές της πλειοψηφίας θεωρούν πως μέσα σε αυτό το πλαίσιο τα σενάρια για αυτοδυναμία της ΝΔ απομακρύνονται.\nΜε πρώτο τον πρωθυπουργό η πλειοψηφία των στελεχών εξακολουθούν να υποστηρίζουν πως ο ΣΥΡΙΖΑ πρέπει να εξαντλήσει την τετραετία έτσι ώστε να καταγραφεί όχι μόνο στους δείκτες, αλλά και στην καθημερινότητα των πολιτών η σταθερότητα και η ανάκαμψη της ελληνικής οικονομίας...


Σύμφωνα με τις ισχύουσες κατευθυντήριες οδηγίες της Ελληνικής Διαβητολογικής Εταιρείας, αν ένα ενήλικο άτομο με σακχαρώδη διαβήτη επιλέξει να καταναλώσει αλκοόλ, η κατανάλωση της αλκοόλης θα πρέπει να γίνεται με μέτρο – συγκεκριμένα, επιτρέπεται μέχρι 1 μονάδα αλκοόλης για τις γυναίκες και μέχρι 2 για τους άντρες ημερησίως (μια μονάδα αλκοόλης -unit – αντιστοιχεί σε 350 ml μπύρας 150 ml κρασιού ή 45 ml ηδύποτου και περιέχει 15 γραμμάρια αλκοόλης). Ταυτόχρονα, η κατανάλωση της όποιας μορφής αλκοόλης πρέπει πάντα να γίνεται μαζί με το φαγητό, ειδικότερα στα άτομα με διαβήτη που ακολουθούν αγωγή με ινσουλίνη ή υπογλυκαιμικά φάρμακα, για να αποφεύγονται τα υπογλυκαιμικά επεισόδια. Έχει φανεί πως, όταν η κατανάλωση γίνεται με άδειο στομάχι, η απορρόφησή της αλκοόλης γίνεται πιο γρήγορα και ακολουθείται από χαμηλά σάκχαρα. Ακόμη όμως και στις περιπτώσεις όπου η λήψη της γίνεται με μέτρο, απαιτείται επιπρόσθετα προσοχή από την ταυτόχρονη λήψη άλλων υδατανθράκων μαζί με το αλκοόλ (π.χ. σε ανάμικτα ποτά), η οποία μπορεί να αυξήσει τα επίπεδα του σακχάρου. Προσοχή επίσης χρειάζεται στην κατανάλωση λιπαρών σνακ, που επιβαρύνουν με τη σειρά τους το συνολικό θερμιδικό φορτίο της δίαιτας τους.


Η απόφαση ενός ντονατσάδικου να δουλέψει 24 ώρες οδήγησε σε χάος\nΔημοσιεύτηκε: Τετάρτη, 10 Οκτωβρίου 2018 21:36\nΈχουμε δει εκατοντάδες φορές πελάτες ενός καταστήματος να σχηματίζουν ουρές ,περιμένοντας υπομονετικά για ώρες μέχρι να έρθει η σειρά τους και να εξυπηρετηθούν. Είτε για να αγοράσουν κάτι είτε για να παραγγείλουν το αγαπημένο τους φαγητό.\nΈναν γνωστό κατάστημα με ντόνατς πήρε την απόφαση λόγω της μεγάλης ζήτησης που είχε να δουλέψει 24ωρο. Αυτό που συνέβη την πρώτη μέρα λειτουργίας με το καινούριο ωράριο, η αλήθεια, είναι πως δεν το έχουμε ξανασυναντήσει.\nΒραβεία και διακρίσεις για το Γυμνάσιο Αμφίκλειας


Τι είναι η προσβολή προσωπικότητας ενός ατόμου - Υπερχρεωμένα νοικοκυριά Δάνεια Συντάξεις Φορολογία\nΤι είναι η προσβολή προσωπικότητας ενός ατόμου\nΔημοσιεύτηκε στο protothema.gr στις 20/02/2021\nΤο θέμα που παρουσιάζεται με το παρόν άρθρο δεν είναι μόνο νομικό, αλλά κυρίως κοινωνικό και ηθικό θα έλεγα. Γνώση που μπορεί ο μέσος πολίτης που δεν είναι νομικός να μην διαθέτει. Γνώση που θα έπρεπε να γνωρίζει, αφού το δίκαιο υπάρχει για τον άνθρωπο, για την κοινωνία και δεν βρίσκεται μακριά από τον άνθρωπο ή από την καταστάσεις που ταράσσουν το κοινωνικό σύνολο. Τον τελευταίο καιρό έχουμε γίνει όλοι μας αποδέκτες ακουσμάτων, καταγγελιών και εμπειριών ατόμων των οποίων έχει βάναυσα παραβιαστεί η ζωή τους, η τιμή τους, η αξιοπρέπειά τους και καθ ολοκληρία η προσωπικότητα τους. Τι είναι λοιπόν η προσωπικότητα για το δίκαιο, ποιο είναι το δικαίωμα στην προσωπικότητα, τι περιλαμβάνει και ποιες ρήτρες αποζημίωσης ενεργοποιούνται σε περίπτωση προσβολής αυτού του δικαιώματος της προσωπικότητας.\nΑναγνωρίζεται από το αστικό δίκαιο στο άρθρο 57 το γενικό απόλυτο δικαίωμα του καθενός στην προσωπικότητά του και στην αξία του ως ανθρώπου. Μα αυτή η έννοια είναι πολύ γενική μπορούμε να την προσδιορίσουμε πιο συγκεκριμένα; Ποιες είναι οι πτυχές της προσωπικότητας που προστατεύονται; Ποια αγαθά, ποιες ιδιότητες, ποιες αξίες προστατεύονται μέσα από τη διάταξη της προστασίας της προσωπικότητας. Σωματικά αγαθά όπως η ζωή, η υγεία η σωματική και ψυχική υγεία, η σεξουαλική ελευθερία, το δικαίωμα χρήσης των αγαθών του περιβάλλοντος αποτελούν έκφανση της προσωπικότητας. Επιπλέον η ηθική και συναισθηματική πλευρά της προσωπικότητας προσβάλλεται όταν το πρόσωπο αντιμετωπίζεται υποτιμητικά, γίνεται αποδέκτης μειωτικής συμπεριφοράς, νοιώθει πόνο και ψυχική αναταραχή εξ αιτίας μια συμπεριφοράς.\nΕδώ εντάσσεται και η γενετήσια αξιοπρέπεια στοιχείο άρρηκτα δεμένο με την ηθική πλευρά της προσωπικότητας ενός ατόμου και της τιμής του. Όταν λοιπόν ο οποιοσδήποτε παραβιάζει, προσβάλλει τη γενετήσια αξιοπρέπεια ενός ατόμου, εκτός από τα ποινικά αδικήματα που διαπράττονται συνάμα παραβιάζονται και αστικές διατάξεις και υπάρχει αξίωση για την ικανοποίηση της ηθικής βλάβης του ατόμου που έχει προσβληθεί. Πολλοί είναι αυτοί που ευκολα ανοίγουν το στόμα τους (διότι όποιος είναι έξω από το χορό πολλά τραγούδια ξέρει) και λένε γιατί τα θύματα δεν μιλάνε; Γιατί δεν κάνουν αγωγή αφού το δίκαιο επιφυλάσσει τόσες πολλές προστατευτικές διατάξεις για τα θύματα; Γιατί τα θύματα σεξουαλικής παρενόχλησης ή βιασμών δεν μίλησαν τότε, αλλά μιλούν μετά από χρόνια. Διότι φοβούνται ότι αν μιλήσουν, αν ανακινήσουν καταστάσεις που δύσκολα αποδεικνύονται θα πάθουν μεγαλύτερο κακό από αυτό που ήδη έχουν πάθει. Θα στιγματιστούν, θα στοχοποιηθούν, ότι σε ένα δικαστήριο κανείς δεν θα έρθει να τους υποστηρίξει για να μην μπλέξει. Η ελευθερία του επαγγέλματος, η επαγγελματική φήμη και υπόληψη είναι στοιχεία της έννοιας της προσωπικότητας. Για παράδειγμα συμπεριφορές που μειώνουν ηθικά τον εργαζόμενο έναντι των συναδέλφων του , ή σχόλια για έναν επαγγελματία που πλήττουν την επαγγελματική του υπόληψη παρουσιάζοντάς τον σαν ανεπαρκή επαγγελματία. Στο θέμα της επαγγελματικής τιμής και πίστης υπάρχει προστασία και από το άρθρο 920 του αστικού κώδικα που ορίζει ότι όποιος με υπαιτιότητα πάντα διαδίδει αναληθείς ειδήσεις που εκθέτουν σε κίνδυνο την πίστη, το επάγγελμα, ή το μέλλον άλλου πρέπει να τον αποζημιώσει.\nΚαι ασφαλώς ο εργασιακός εκφοβισμός, η εργασιακή τρομοκρατία, το mobbing αποτελεί ακραία μορφή προσβολής προσωπικότητας του εργαζομένου. Πολλοί εργαζόμενοι βιώνουν mobbing. Νομίζουμε ότι το mobbing αναπτύσσεται πιο εύκολα σε μικρότερης ηλικίας εργαζόμενους ή μικρότερης εμπειρίας. Στην πραγματικότητα πολλοί εργαζόμενοι μεγαλύτερης ηλικίας βιώνουν απαξιωτικές συμπεριφορές στην εργασία τους και ίσως τους είναι δυσκολότερο να αντιδράσουν όταν έχουν εξαρτώμενα μέλη οικογένειας και οικονομικές υποχρεώσεις αυξημένες και αναγκάζονται να δεχτούν καταστάσεις ανεπίτρεπτες από το φόβο της απώλειας της εργασίας τους ή αρνητικής στοχοποίησής τους στην αγορά εργασίας όπου όλα ακούγονται και όλα μαθαίνονται, ή ότι δεν θα βρουν εύκολα ξανά εργασία από άλλους εργοδότες ιδίως σε επαγγέλματα που είναι περισσότερο κλειστός ο κύκλος.\nΤι είναι το mobbing. Ο όρος αυτός χρησιμοποιήθηκε για πρώτη φορά τη δεκαετία του 1980 από το γερμανό ψυχολόγο Leymann αποδίδοντας με αυτόν τον όρο μια παρατεταμένη, επαναλαμβανόμενη ψυχολογική καταπίεση που εκδηλωνόταν σε εργασιακούς χώρους. Αυτή η κατάσταση ψυχολογικής και ηθικής βίας μπορεί να προκαλέσει ψυχολογικά, ψυχοσωματικά και κοινωνικά προβλήματα. Πρόκειται για συνεχή προσπάθεια που γίνεται από το θύτη προκειμένου να καταπιέσει, να φθείρει, ή να απογοητεύσει ένα άλλο άτομο. Είναι μια διαδικασία με διάρκεια που προκαλεί ψυχολογική πίεση, φόβο και εκφοβισμό. Ο φόβος αποδυναμώνει τον άνθρωπο τον παραλύει και έτσι δεν αντιδρά. Θεωρεί ότι είναι αδύναμος, ότι ο θύτης είναι παντοδύναμος και ότι αν αντιδράσει δεν θα κερδίσει τίποτα, αλλά ότι θα πάθει μεγαλύτερο κακό από αυτό που ήδη έχει πάθει, με τη στοχοποίησή του, ή και την απώλεια της εργασίας του.\nΤο πρόβλημα είναι ότι ο εργαζόμενος που υφίσταται το mobbing δεν το αντιλαμβάνεται άμεσα, ιδίως αν είναι νεαρότερης ηλικίας, ή ένα άτομο πιο ευάλωτο ψυχικά, νομίζει ότι έχει και ο ίδιος ευθύνες για την κατάσταση αυτή, ότι μπορεί να είναι δικαιολογημένη συμπεριφορά, ή ότι αν αγωνιστεί περισσότερο, αν γίνει καλύτερος θα αλλάξει η κατάσταση. Στην πραγματικότητα αυτός που ασκεί ψυχική βία είναι αυτός που προσπαθεί να πάρει δύναμη από το φόβο του άλλου, που προσπαθεί να νιώσει ανώτερος με το να υποβιβάζει τον άλλον, ή με το να μην τον αφήσει να εξελιχθεί, ή να αναδειχθεί μέσα στον εργασιακό χώρο, καθώς ο ίδιος ο θύτης νιώθει ανασφάλεια για τον εαυτό του, που ασφαλώς ποτέ δεν πρέπει να αφήσει να διαφανεί, ιδίως αν κουβαλά στον ψυχισμό του στερεότυπα που δικαιολογούν απρεπείς συμπεριφορές (πχ είμαι άντρας πρέπει να δείχνω δυνατός, είμαι άντρας δικαιολογείται αν έχω εξώγαμες σχέσεις, ή ανάρμοστες συμπεριφορές σε γυναίκες, αφού βλέπω πολλούς άντρες να κάνουν το ίδιο και να μην υφίστανται κάποια αρνητική συνέπεια).\nΆλλη έκφανση της έννοιας της προσωπικότητας είναι η τιμή και η υπόληψη ενός ατόμου, Δηλαδή η ηθική του αξία και υπόληψή του, η εικόνα του προς τα έξω. Προσβολή τιμής αποτελούν η φραστική επίθεση με χρήση λέξεων μειωτικών για έναν άνθρωπο. Έχει κριθεί νομολογιακά, δηλαδή με δικαστικές αποφάσεις, ότι η σεξουαλική παρενόχληση αποτελεί προσβολή της τιμής, άρα προσβολή της προσωπικότητας ενός προσώπου. Επίσης έχει κριθεί ότι η επίσπευση άκυρης αναγκαστικής εκτέλεσης αποτελεί προσβολή τιμής καθώς δίνει την εντύπωση σε τρίτα άτομα ότι ο οφειλέτης είναι κακοπληρωτής.\nΕπίσης προσβολή τιμής αποτελεί η γνωστοποίηση σε τρίτα πρόσωπα στοιχείων της οικονομικής του ζωής ότι δηλαδή έχει δάνειο και δεν πληρώνει τις δόσεις. Σύνηθες φαινόμενο αυτό ιδίως παλαιότερα με τις εισπρακτικές εταιρείες που παρανόμως τηλεφωνούσαν σε χώρους εργασίας του δανειολήπτη και έτσι μειωνόταν ο οφειλέτης καθώς άγνωστοι μάθαιναν ότι χρωστάει. Σημειώνεται ότι τα τηλεφωνήματα από εταιρείες ενημέρωσης δανειοληπτών στο χώρο της εργασίας τους είναι νόμιμα μόνο αν δεν έχει δοθεί άλλος τηλεφωνικός αριθμός επικοινωνίας με τον οφειλέτη. Πρόσφατη απόφαση του Ειρηνοδικείου Αθηνών κρίνει ως προσβολή της προσωπικότητας του δανειολήπτη το χαρακτηρισμό του ως μη συνεργάσιμο από την Τράπεζα, ενώ ο ίδιος έχει κάνει ενέργειες ρύθμισης και επιδικάζει ποσό 4.000 ευρώ στους δανειολήπτες για την ικανοποίηση της ηθικής τους βλάβης.\nΜεγάλο και ιδιαίτερο κεφάλαιο για το θέμα αυτό αποτελεί η προσβολή δια του τύπου. Προσβολή της τιμής αποτελούν δημοσιεύματα, δυσφημιστικά σχόλια, ή ανακοινώσεις, ή πλέον με τα μέσα κοινωνικής δικτύωσης αναρτήσεις ή βιντεο που περιλαμβάνουν μειωτικά σχόλια. Στο σημείο αυτό υπάρχουν περιπτώσεις που αίρεται ο άδικος χαρακτήρας της πράξης και μπορεί να ασκηθεί και οξεία κριτική σε δημόσια πρόσωπα και πρόσωπα επικαιρότητας με γνώμονα πάντα την αρχή της αναλογικότητας και το δικαιολογημένο ενδιαφέρον της κοινής γνώμης. Προσοχή λοιπόν σε σχόλια στο facebook ή σε άλλα μέσα κοινωνικής δικτύωσης που αναρτώνται με ευκολία, ή σαν επίδειξη δύναμης πίσω από την «προστασία» ή την ανωνυμία μιας οθόνης καθώς εύκολα πλέον κάποιος εντοπίζεται και τα σχόλια είναι αδιάψευστες μαρτυρίες που θεμελιώνουν αξιώσεις αποζημίωσης των θιγομένων προσώπων που επιλέξουν να προστατευτούν νομικά. Με ασφαλιστικά μέτρα μπορεί άμεσα να διαταχθεί ή άρση της προσβολής δηλαδή να «κατέβει» το δυσφημιστικό σχόλιο, ή να αναρτηθεί απολογητικό σχόλιο από την πλευρά του αδικούντος.\nΠοια είναι η προστασία που επιφυλάσσει το αστικό δίκαιο για αυτά τα αδικήματα; Το θύμα έχει δικαίωμα για άρση της προσβολής, για παράλειψή της στο μέλλον και αξίωση αποζημίωσης και ικανοποίησης της ηθικής βλάβης. Στην πράξη θα πρέπει να μπει σε μια δικαστική διαδικασία που δεν είναι εξαιρετικά άμεση, μπορεί να διαρκέσει αρκετό διάστημα, εφ όσον όμως μπορεί να υποστηρίξει και να δείξει στο δικαστή τις εκδηλώσεις της προσβολής που υπέστη θα δικαιωθεί. Τα χρηματικά ποσά που επιδικάζονται για την ικανοποίηση της ηθικής βλάβης προσδιορίζονται από διάφορες νομικές παραμέτρους. Το δικαστήριο καθορίζει το ύψος της οφειλόμενης χρηματικής ικανοποίησης με βάση τους κανόνες της κοινής λογικής λαμβάνοντας κριτήρια όπως το είδος της προσβολής, την έκταση της βλάβης, την οικονομική και κοινωνική κατάσταση των μερών. Σε κάθε περίπτωση θα υπάρχει η ηθική δικαίωση του προσώπου που βρήκε τη δύναμη να μιλήσει, να ακουστεί από το φυσικό του δικαστή και να του δοθεί το δίκαιο.\nΒΙΒΛΙΟΓΡΑΦΙΑ ΤΟ ΔΙΚΑΙΟ ΤΗΣ ΠΡΟΣΩΠΙΚΟΤΗΤΑΣ


Απόστολος Θηβαίος | Του σώματος η μνήμη, μιας Κυριακής η συννεφιά – Μονόκλ\nΑπόστολος Θηβαίος | Του σώματος η μνήμη, μιας Κυριακής η συννεφιά\nΤούτο το κείμενο βασίστηκε στην παράξενη Σύμπτωση\nπου συνοδεύει τις ζωές δυο κορυφαίων Ελλήνων,\nτου Κωνσταντίνου Καβάφη και του Βασίλη Τσιτσάνη.\nΒλέπετε, οι δυο τους ανήκουν σε εκείνη Την σπάνια τάξη των ανθρώπων\nΠου χάθηκαν την ίδια με την γέννησή τους μέρα.\nΤούτο το στοιχείο τους καθιστά πρόσθετα ιδιαίτερους,\nΚάτι σαν σύμβολα και λόφους ιερατικούς\nΠου πάνω τους παίζουμε και γελούμε,\nΕμείς, οι ελάσσονες\nΟ χρονικογράφος που υπέγραφε το άρθρο, υπήρξε ταλαντούχος και εύστοχος και εξόχως καυστικός. Το παρακάτω άρθρο του, -πράγματα ονειρικά της φαντασίας θεωρούσε-, προξένησε στους αναγνώστες εντύπωση καίρια. Και με τούτο ως επιχείρημα, ένας νέος θεώρησε πως είναι δικαίωμά του για το τίποτε να το αναβιώσει. Μερικά αντίτυπα τα έφερε ο άνεμος ως το γαλάζιο στενό. Και έτσι η μαρτυρία σώθηκε, κόντρα στους αιώνες που τίποτε δεν θυμούνται.\n«Εκείνοι που έφευγαν χωρίζονταν εμπρός στην μεγάλη πύλη. Έσφιγγαν τα χέρια τους, μυρωδιά λουλουδιών και κυριακάτικες φορεσιές. Καλό ταξίδι φίλε, καλή αντάμωση και ας ήξεραν πως ετούτο ήταν ένα βαρύτατο ψέμα, ένα ατόπημα ανυπόφορο. Ένα φριχτό ψέμα, κορίτσι που δεν μεγάλωσε ποτέ. Γέμιζε ο τόπος σκιές και ήχους οργάνων μουσικών, απόκοσμων, σαν μέσα από κήπους ευτυχισμένους. Και οι διαβάτες που τώρα πλανημένοι γύρευαν μια θέση μες στο ολοζώντανο περιβόλι, δοκίμαζαν και έβρισκαν πολύτιμη εκείνη την ζωή που είχαν ξοδέψει σε πρόσκαιρες συναλλαγές, σε καλοβαλμένες βιογραφίες, δίχως κορυφές. Έστεκαν με τις γραβάτες τους στα χέρια, έστεκαν με την πλάτη στην παλιά μάντρα του περιβολιού. Έτσι για να ακούνε, να θυμούνται, λίγο λίγο την γεύση εκείνη που όλο αδυνατίζει, που απόψε θα χαθεί. Και έκλαιγαν, χτυπώντας τα φτερά τους δίχως σύνεση, χαλώντας τον κόσμο, προξενώντας εκείνους τους ξαφνικούς ανέμους που τρεμοσβήνουν τα άστρα και κάνουν τις προσευχές, του εφήμερου το υλικό και τίποτε.\nΣε εκείνον εκεί τον κόσμο που ήταν χτισμένος μες στην ησυχία, ζούσαν λογιών άνθρωποι. Οι παλαιοί των ημερών, κληρικοί, ήρωες επαναστάσεων. Ο Μάρκος Μπότσαρης συνομιλούσε με τα πουλιά και ολομόναχος ο Μακρυγιάννης, χανόταν και ερχόταν πάλι μέσα από τις πυκνές ομίχλες, ολοένα και λιγότερος, ξοδεμένος ως την άκρη του εαυτού και της ζωής. Περνούσαν και άλλοι, τα πρόσωπά τους κάτι θύμιζαν, ωστόσο ο χρόνος όταν κυλά σκεπάζει τα πράγματα με μια διαφάνεια που τα καθιστά στο τέλος απροσπέλαστα. Μα θα ήταν ψέμα αν σας έλεγα πως σε εκείνον εκεί τον τόπο», σημειώνει ο χρονικογράφος, «δεν συνάντησα τους ωραιότερους Έλληνες, διαπνεόμενος από την αίσθηση ενός νοσταλγικού μουσείου με λογιών εκθέματα και εαρινές, παρατεταμένες μέρες.\nΟ ποιητής Κωνσταντίνος Καβάφης τριγυρνούσε μες στα άνθη, πότε σταματώντας, πότε κλείνοντας τα μάτια του, με τον τρόπο που κάποιος βιώνει το μαρτύριο μιας εφήμερης ηδονής. Με το λιτό του κοστούμι, το υφασμάτινο γιλέκο, τον σφιγμένο λαιμοδέτη που κανένα επιδέξιο χέρι τώρα πια δεν θα λύσει, διαπνεόταν από μια εκλέπτυνση, μια διακριτική σημασία, μια ομορφιά σπουδαιότερη από των ανθρώπων. Εκείνη που γεννιέται για λογαριασμό των αθώων και των ονειροπόλων. Στο πλάι του, σημειώνει ο χρονικογράφος, βάδιζε με την ίδια νωχέλεια ο Βασίλης Τσιτσάνης. Αίφνης το τοπίο λάμβανε την όψη των προπολεμικών Τρικάλων και άλλοτε αναβίωνε ο στενός, αλεξανδρινός δρόμος, με τα κορίτσια καλά βαλμένα στις φωλιές τους, επάνω στα κρεβάτια, στο βάθος των. Και δεν μιλούσαν, μόνον κοιτούσαν τριγύρω τους εκστατικοί, απαλλαγμένοι από τον ματοκύλισμα του χρόνου.\nΟι δυο τους άνηκαν σε μια παράξενη ελίτ που ήρθε και έφυγε την ίδια μέρα από αυτόν τον μάταιο και γοητευτικό κόσμο. Στην καρδιά του χειμώνα ο μουσικός και μες στο καμίνι του Απρίλη, μες στον πιο δύσκολο μήνα, ο Καβάφης. Θες η βαθιά εκτίμηση για το σώμα και τον έρωτα, θες οι στίχοι που συνιστούν του τραγουδιού το μέρος το πιο ψυχικό, αρκούσαν αυτά τα δυο για να σμίξουν οι χερουβικές μορφές τους.\nΚαι οι συννεφιασμένες Κυριακές επέστρεφαν ως αίσθηση. Και τα ρεφραίν της ζωής μας φτεροκοπούσαν μες στα φυλλώματα, ζητώντας στόματα. Μια αίσθηση βυζαντινή, επικεντρωμένη στον άνθρωπο, μια πόζα ειρωνική για τα επίγεια και η δόξα η απαράμιλλη για του έρωτα τον ανόθευτο κλονισμό σφυρηλατούσαν τους δεσμούς αυτών των μορφών. Με την εγκάρδια επίγνωση του παρελθόντος που γοργά μες στην σκόνη θα έχει πάντα πνιγεί, δίχως μέριμνα για τις μέρες και τα ρέστα, αφού ίδιο φαντάζει το σήμερα, το αύριο, το τώρα, πλανώνται οι δυο τους στο όλο μεγαλοπρέπεια τέμπλο του κόσμου. Ένα είδος έμφυτης συναίσθησης της ίδιας της εμπειρίας που ανατρέφει τους στίχους και τα ρεφραίν τα πιο λαϊκότροπα, μια νυχτερινή γαλήνη και η περίλυπη, πέτρινη ζωή τους, συντρόφευαν όλη εκείνη την σιωπή. Μάταια κάποιος φώναζε μες στην νυχτιά, μάταιες φωνές μέσα από τα ηχεία του κόσμου, κανείς τους δεν ακούει. Γύρω τους χωρίς λύπη, χωρίς αιδώ, μεγάλα και υψηλά τριγύρω τους έχτισε ο καιρός τείχη και όλες οι φωνές πέφτουν και σπάνε με έναν ήχο ξύλινου κομπολογιού. Ύστερα παίρνουν τις θέσεις τους τις επισκοπικές επάνω στα λιθάρια. Πλάι τους κατοικούν λησμονημένοι θρύλοι, χάλκινα από παλιά πανηγύρια, πράγματα που γλίτωσαν από τον χρόνο με πληγές, όμως γλίτωσαν. Γύρω τους, πλάι τους, παντού εντός τους ένας ολόκληρο κοπάδι από τρελά πουλιά φτερούγιζε, θεέ μου τι χαλασμός, τι μέρες σεισμικές. Οι άλλοι τώρα σκαρφαλωμένοι με τα κοστούμια τους επάνω στην μάντρα, κοιτούσαν όπως παιδιά, ολότελα συνεπαρμένα από την αδειανή οθόνη του κινηματοθεάτρου. Ο Τσιτσάνης τότε έβγαλε μέσα από τα φυλλώματα ένα μικρό, έγχορδο οργανάκι. Και οι άγγελοι ήρθαν να πιούν τάχα νερό και με μάτια πύρινα να ρωτήσουν ποια είναι αυτή η εποχή που ξημερώνει. Είχαν την δροσιά στα μέτωπά τους και για μια στάλα ανθρωπιά όλα θα τα ποντάριζαν. Το ιερατικό κεφάλι του ποιητή ασάλευτο παρέμενε. Εντός του έφερε μια λύπη υδρόγειο και ίσως μερικά ονόματα νέων ωραίων και αγαπητών. Ο Λαγίδας και ο Οροφέρνης και ο Αμμόνης που έτσι άδικα στα είκοσι τέσσερα χρόνια του εχάθη. Και ο Βασίλης, κάπως ανασηκωνόταν από την θέση του και όλο χαιρετούσε και εκτιμούσε τα ωραία ενδύματα, τις χρυσές πόρπες, τον κυκλωτικό λαιμό ενός νέου, τις ιδιαιτερότητες τις πιο βυζαντινές. Όμως ο άλλος, σφάλιζε τα φανάρια του και έτσι δίχως βυθό πνιγόταν μες στα νερά, σαν να ήταν εκεί κάτω μια ολόκληρη Αλεξάνδρεια με αθεράπευτα στρώματα. Εκεί μέσα ο ίδιος έλαμπε όπως αναγεννησιακό φεγγάρι που κύλησε και πνίγηκε στα βουβά νερά. Και τα σώματα εκείνων των νέων αποκαλύπτονταν και ο μουσικός που αμέσως αισθανόταν την συντριβή του ποιητή, σκάρωνε μελωδίες και παθητικά τις τραγουδούσε.»\nΟ χρονικογράφος σταμάτησε την αφήγησή του απότομα. Μια έξη του ισχυρή ίσως να τον κατέβαλε και η νύχτα που μεταμορφωνόταν σε ένα οροπέδιο γεμάτο κινδύνους και γοητεία. Όμως όλα τα παραπάνω, σπαράγματα μια σύντομης ζωής, καταδεικνύουν το ταλέντο που ξοδεύτηκε και την βαθιά του αγάπη για αυτούς τους δύο δημιουργούς που τους έσμιξε μια μοίρα κοινή, θεμελιωμένη επάνω στην μέγιστη της ζωής την ένταση.


Ξεπέρασε το εμπόδιο της Πυλαίας ο Δούκας | e-HandBall.gr\nΞεπέρασε το εμπόδιο της Πυλαίας ο Δούκας\nΣημαντική νίκη για τη συνέχεια του πρωταθλήματος πήρε ο Δούκας καθώς επικράτησε με 24-18 στη Θεσσαλονίκη επι της Πυλαίας.\nΣτο ξεκίνημα του αγώνα, ο Δούκας κατάφερε να βρει λύσεις επιθετικά και να προηγειθεί στο σκορ με 5-2. Στη συνέχεια, οι φιλοξενούμενοι με όπλο την πολύ καλή τους άμυνα αλλά και τις αποκρούσεις του Κολλύρη, ο οποίος ήταν εξαιρετικός και είχε ποσοστό πάνω από 50%, πήραν ένα μεγαλύτερο προβάδισμα. Η Πυλαία προσπάθησε να βρει λύσεις επιθετικά, αλλά Κολλύρης και δοκάρια την άφησαν στα 4 τέρματα στο πρώτο μέρος. Οι δύο ομάδες πήγαν στα αποδυτήρια με το σκορ στο 10-4.\nΣτο δεύτερο μέρος, οι γηπεδούχοι πήγαν καλύτερα επιθετικά έχοντας μεγαλύτερα ποσοστά ευστοχίας και κατάφεραν να φτάσουν την διαφορά μέχρι τα 4 τέρματα στο 48ο λεπτό. Ο Δούκας όμως είχε τον έλεγχο του αγώνα και δεν έδωσε το διακαίωμα στην ομάδα της Θεσσαλονίκης να διεκδικήσει κάτι παραπάνω από το σημερινό παιχνίδι. Το τελικό σκορ βρήκε το Δούκα νικητή με 24-18 και έφυγε από την Θεσσαλονίκη με το ροζ φύλλο αγώνα.\nΣτα αρνητικά για τον Δούκα είναι πως τραυματίστηκαν οι Μανουσέλης, Κρητικός και Τόμπρος και αναμένονται οι εξετάσεις τους προκειμένου να διαπιστωθεί το μέγεθος της ζημιάς.\nΤιμισοάρα – Ολυμπιακός /Όμιλος Ξυνή (Τελικό)